Pelaksanaan projek diteruskan

LIMBANG: Semua kerja membabitkan pelaksanaan projek infrastruktur yang terganggu akibat arahan Perintah Kawalan Pergerakan (PKP) sejak 18 Mac lalu akan diteruskan.

Ia turut membabitkan projek di bawah Northern Region Development Agency (NRDA) yang akan diteruskan mengikut jadual baru.

Timbalan Ketua Menteri Datuk Amar Awang Tengah Ali Hasan yang melakukan lawatan kerja di Limbang semalam memberitahu, kerja menaiktaraf Gedung Majlis Daerah Limbang dekat Buangsiul bernilai RM1.1 juta  dan  Pasar Limbang dengan kos RM852,400  di bawah Agensi Pembangunan Utara Sarawak (NRDA) diteruskan pembinaannya pada tahun ini.

Beliau yang ditemui media memberitahu, Gedung MDL yang dijangka siap pada awal Januari tahun hadapan merangkumi kerja merobohkan pusat penyembelihan kerbau dan kuarters pekerja,  menaiktaraf gedung MDL serta pembinaan semula  kuarters pekerja.

“Manakala Projek menaik taraf Pasar Limbang merangkumi kerja mengecat bangunan, penggantian bumbung logam, penambah baikan  kawasan gerai makanan, penggantian  aluminium yang ada, penggantian jubin yang pecah, kerja pembaikan saliran, retakan dan kebocoran dijangka siap Februari tahun hadapan,” kata beliau.

Turut sama ialah Menteri Muda Pemodenan Pertanian, Tanah Adat dan Pembangunan Wilayah Datuk Dr Abdul Rahman Ismail, ADUN Batu Danau Paulus Palu Gumbang, Residen Bahagian Limbang Ir Ahmad Denney Ahmad Fauzi, Pegawai Daerah Limbang Superi Awang Said dan Walikota Majlis Daerah Limbang Kaunselor Sufian Mohat.

Awang Tengah yang juga Menteri Pembangunan Bandar dan Sumber Asli Kedua dan Menteri Perdagangan Antarabangsa dan Industri, Terminal Perindustrian dan Pembangunan Usahawan, Sarawak berkata, kedua-dua projek terbabit berdepan kelewatan selepas penguatkuasaan Perintah Kawalan Pergerakan (PKP) lepas.

Namun beliau optimis kerja pembinaan projek tersebut akan dapat disiapkan mengikut jadual baru yang telah ditetapkan.

Awang Tengah turut memberitahu, beberapa projek NRDA di bahagian ini sudah dilaksana dan kerajaan akan memastikan  ia dapat dilaksanakan dengan sempurna.

See author's posts


Kerajaan Sarawak bantu golongan petani

KABONG: Kerajaan Sarawak menerusi Pertubuhan Peladang Kawasan (PPK) Kalaka membeli 1,241 kilogram (kg) tembikai daripada pekebun sekitar daerah ini dalam usaha memasarkan lambakan hasil tanaman yang telah terkesan akibat pandemik Covid-19.

Ahli Dewan Undangan Negeri (ADUN) Kabong, Mohd Chee Kadir berkata, isu lambakan hasil pertanian ini bukan sahaja berlaku semasa Perintah Kawalan Pergerakan (PKP) baru-baru ini, tetapi dari awal pelaksanaan PKP tahun lepas lagi.

“Difahamkan, Kerajaan Sarawak telah membelanjakan sejumlah RM1.5 juta untuk membeli hasil pertanian bagi membantu golongan petani yang berdepan masalah lambakan hasil pertanian.

“Kementerian Pemodenan Pertanian, Tanah Adat dan Pembangunan Wilayah atau MANRED) telah memberi peruntukan kepada Pertubuhan Peladang dan Lembaga Pemasaran Pertanian Persekutuan (FAMA) Sarawak untuk membeli hasil pertanian ini untuk dijual atau disumbangkan kepada masyarakat setempat,” semasa melakukan penyerahan hasil lambakan buan tembikai daripada PPK Kalaka dekat sini semalam.

Chee Kadir berkata Pusat Khidmat Dewan Undangan Negeri (DUN) Kabong kemudiannya mengagihkan tembikai itu kepada penduduk setempat di sekitar Kabong.

“Langkah ini berjaya menyelesaikan masalah yang dihadapi pekebun kecil yang terjejas berikutan kesukaran memasarkan hasil tanaman mereka sepanjang tempoh PKP baru-baru ini,” ujarnya.

Chee Kadir berkata pandemik COVID-19 yang menyerang seluruh dunia telah memaksa kerajaan baru-baru ini sekali lagi melaksanakan Perintah Kawalan Pergerakan (PKP) 3.0 di negara kita bermula 12 Mei lalu sehingga telah menjejaskan golongan petani, pekebun dan nelayan yang bergantung kepada hasil pertanian sebagai sumber pendapatan utama mereka.

Namun katanya lagi, Kerajaan Sarawak begitu prihatin dengan kebajikan petani dan nelayan di negeri ini sehingga melaksanakan inisiatif seperti ini dengan mengumpul dan membeli hasil petani melalui Pertubuhan Peladang Negeri Sarawak (PPNS) agar para petani tidak hilang punca pendapatan sepanjang tempoh PKP.

“Dengan adanya inisiatif seperti ini, ia sedikit sebanyak telah dapat mengurangkan kerugian kepada warga tani yang terjejas akibat tidak dapat memasarkan hasil pertanian mereka selepas kerajaan mengambil langkah drastik bagi membendung penularan pandemik Covid-19 di negara kita.

“Justeru inisiatif ini dapat membantu golongan itu dalam keadaan sekarang pekebun-pekebun yang mengalami lambakan hasil yang tidak boleh di jual di pasaran,” tegasnya.

Oleh ADI SAFARMAN

See author's posts


Mulu rancakkan promosi pelancong domestik

KUCHING: Mulu mula merancakkan promosi bagi menarik kedatangan pelancong domestik berikutan sekatan sempadan antarabangsa semasa serangan pandemik Covid-19 ini.

Ahli Dewan Undangan Negeri (ADUN) Mulu, Datuk Gerawat Gala mengakui industri pelancongan di kawasan Taman Negara itu terjejas kerana mencatatkan hampir sifar kedatangan pelancong asing.

“Sebab arahan sekatan sempadan kepada pelancong antarabangsa untuk datang ke Malaysia memang kedatangan mereka sangat berkurangan,” katanya.

Gerawat yang juga Timbalan Speaker Dewan Undangan Negeri (DUN) berkata demikian pada sidang media ketika melawat ke Pusat Khidmat Pantai Damai semalam.

Justeru itu, promosi untuk menarik kedatangan pelancong domestik terutama rakyat tempatan dan dari Semenanjung Malaysia kata Gerawat akan dipergiatkan.

“Seperti dikatakan Menteri (Menteri Pelancongan, Kesenian dan Kebudayaan Datuk Abdul Karim Rahman Hamzah) kita yang mengatakan inilah masanya untuk kita mempromosikan pelancongan domestik,” ujarnya.

Selama sekatan sempadan masih dilaksanakan untuk negara menghadapi pndemik Covid-19 ini, Gerawat mengakui seluruh industri pelancongan terjejas.

Oleh Diyana Samsuddin

See author's posts


Masyarakat di Mukah ratapi pemergian Latip

MUKAH: Pemergian seorang pereka fesyen tempatan, Abdul Latip Mohti amat dirasai oleh masyarakat di kawasan ini.

Beliau yang  menghidap sejenis penyakit kronik menghembuskan nafas terakhir di sebuah hospital di Bintulu sekitar 2.55 pagi Rabu (10 Jun).

Selain daripada pereka fesyen, arwah yang berusia  50 tahun adalah pengggiat seni dan budaya Melanau semenjak beberapa dekad yang lalu.

Jenazahnya telah dibawa ke kampung halamannya di  Kampung Kuala Lama  di sini sebelum dikebumikan di  Tanah Perkuburan Islam Mukah pada tengah hari semalam.

Setiausaha Eksekutif Persekutuan Persatuan Melanau Sarawak,  Royston Valentine, menganggap kematian arwah sebagai kehilangan besar kepada komuniti tempatan.

“Pemergiannya adalah satu  kehilangan yang amat besar kepada masyarakat tempatan terutama komuniti Melanau. Kita pasti terkesan kerana arwah telah banyak menyumbang dan membantu komuniti dalam pelbagai perkara, terutama sekali dalam  memartabatkan budaya Melanau di pelbagai peringkat,” ujarnya.

Royston berkata demikian  ketika dihubungi untuk mengulas tentang jasa-jasa dan peranan Arwah Latip terutama tentang busana dan budaya Melanau.

Royston yang turut hadir pada upacara pengkebumian menyatakan Arwah Latip juga berperanan dalam membantu menjayakan banyak aktiviti di sini.

“Tidak boleh dinafikan bahawa sumbangannya selama ini terutama di dalam menjayakan pelbagai aktiviti dan majlis,  dari yang kecil-kecilan seperti majlis perkahwinan sehinggalah ke majlis besar- besaran yang melibatkan orang-orang kenamaan,” kata dia lagi.

Tambahnya , setiap kali majlis atau aktiviti yang melibatkan arwah pasti tidak akan meninggalkan sedikit pun konsep Melanau dalam hasil karyanya.

“Saya secara pribadi menganggap  Arwah Latip sebagai  salah seorang ikon Melanau dalam bidangnya dan layak dijulang. Latip’s Collections telah menempah nama ditahap yang amat membanggakan warga Mukah,” ujar Royston yang juga merupakan bekas Ikon Belia Sarawak dan Bekas Ahli Parlimen Belia Malaysia ini lagi.

Oleh Henry B Siyu

See author's posts


Ribuan tunaikan solat Subuh di Hagia Sophia

ISTANBUL: Ribuan orang menunaikan solat Subuh di Hagia Sofia di Istanbul pada pagi Ahad selepas bangunan bersejarah itu ditukar semula menjadi masjid pada Jumaat.  Anadolu Agency melaporkan kebanyakan orang yang menunaikan solat di masjid itu bermalam di sekitar Hagia Sofia bagi memastikan mereka tidak terlepas untuk menunaikan solat Subuh di sana.Gabenor Istanbul, Ali Yerlikaya merupakan salah seorang daripada mereka.Menepis kritikan antarabangsa, Presiden Turki Recep Tayyip Erdogan memutuskan untuk memulihkan bangunan ikonik itu sebagai masjid awal bulan ini.

Keputusan itu dibuat tidak lama selepas mahkamah tinggi Turki memutuskan bahawa Hagia Sophia dengan secara tidak sah dijadikan sebagai muzium lebih dari lapan dekad yang lalu.Struktur itu, yang disenaraikan sebagai tapak Warisan Dunia UNESCO, telah dinamakan semula sebagai “Masjid Besar Hagia Sophia.”

Turki telah berjanji untuk melindungi artifak Hagia Sophia dan mengatakan bahawa ia akan tetap terbuka untuk lawatan oleh orang Islam dan bukan Islam di luar waktu solat.Puluhan ribu umat Islam membanjiri Hagia Sophia di Istanbul bagi mengambil bahagian dalam solat Jumaat pertama di masjid tersebut selepas 86 tahun.Malah Presiden Turki, Recep Tayyip Erdogan turut menyertai para jemaah menunaikan ibadah itu.Peluang keemasan itu tidak dilepaskan umat Islam di Turki apabila ada yang sanggup menunggu di luar bangunan malam Khamis.Walaupun ramai yang menghadiri momen bersejarah itu, langkah pencegahan Covid-19 masih dilakukan termasuk penjarakan sosial dan pemakaian pelitup muka.-AFP

See author's posts


Bujang Berani Iban Dua

Tusun Ke-12

MUNAN ‘PENGHULU DALAM’

, bujang berani Iban ti tebilang ukai laban iya ti ngelaban perintah tang suah agi tegal iya nanahka perintah Sarawak (Raja Brooke) ngaluska pengelikun menua. Munan kurang pegari  ba mua mata bansa Iban laban iya udu mantu perintah Raja Brooke ngelaban tuai kayau Iban ti bukai. Ulah enggau pengawa iya enda  sebaka enggau Bantin tauka Ngumbang tauka jauh amat baruh enti dibandingka enggau Libau-Rentap.

Munan asal iya ari Paku. Udah nya iya pindah ke Awik sebedau matak bala Iban ke menua Batang Rajang ili (Sibu). Nya mih kebuah iya tau mega dikumbai Iban Batang Rajang laban iya bulih penampak sepengudah iya pindah ke Sibu.

Munan tu anak Penghulu Minggat seduai Jara ari Awik, Kerian, Saratok (Uji bacha cherita Minggat sebedau tu). Munan ada di Paku, sebedau sida sebilik pindah ke Awik, lebih kurang dalam taun 1854. Dalam taun 1890, iya nyempulang apai iya Penghulu Minggat bejalai pegi ke Sumatera ti endur apai iya parai di Panai.

Munan bebini ngambi Subang ke diau di Entabai, Julau. Subang tu anak iru Tambong seduai Layang, uchu Libau “Rentap” tuai Iban Skrang ke ngetanka Bukit Sadok 1853 ngagai1861. Entua Munan nya Layang, menantu Rentap ke bedengah Tuan Allan Lee di Lintang Batang, semak nanga Skrang dalam taun 1850 maya Raja James Brooke nyerang Libau-Rentap ba Nanga Skrang.

MUNAN MANTU PERINTAH RAJA BROOKE

Dalam pengidup iya, Munan bisi tujuh kali matak kayau. Semua kayau tu endang diasuh Perintah Raja Brooke. Tang tiga kali kayau iya ke mujur amat keterubah iya nya ngalahka rumah Penghulu Jimbau di Engkari, ngalahka Bantin seduai Ngumbang di Ulu Batang Ai, enggau ketiga ngalahka Kayan di Ulu Batang Rajang.

Lebuh iya baru angkat bujang, Munan bisi mimpi. Iya bemimpi asai ke bejalai nengah tingkah tebing tinggi ke bebatu. Lama-lama udah nya, Munan pan tepedaka semambu marau, puchuk semambu marau nya nadai temu puchuk di langit din.

“Tarit semambu nya ….Sebedau nuan, nadai siku orang udah tetaritka semambu nya,” pia ku munyi jaku didinga Munan.

“Enti pia, enda ga aku berani nguji narit semambu nya,” pia ku Munan nyaut.

“Tarit mih. Lapa nuan baka ke ukai anak lelaki. Buyan nuan tu…!” pia ku jaku orang nya meransang Munan. Ninga munyi nya, Munan pan narit semambu nya enggau naka tulang iya. Dinga tak bemunyi guntur di langit din naka iya penginggar.

“Nya iya, Munan. Ninga nuan munyi guntur nya? Baka nya mih Munan, jemah ila. Enti orang ninga nama nuan, sida takut, baka orang ke takutka Guntur,” ku munyi nyawa orang nya.

Munan pan lalu tedani lalu berunding dalam ati diri. Nama reti mimpi aku tu? Munan nanya diri empu dalam ati.

Lebuh Munan enggau bala iya datai di Awik ari Sumatera dalam taun 1890, Ampan endang udah dichiri perintah nyadi penghulu nganti Penghulu Minggat. Ampan tu keras bendar deka berimba pulau kampung galau sida Minggat di menua Awik kenyau ari sida ti pindah kia ari Paku menya. Munan enggau bala menyadi iya sereta bala nembiak apai iya Minggat nagang Ampan berimba kampung galau nya, enggaika nadai alai ngiga rutan, ngiga danan, ngiga kayu ke perau ke guna anak telesak, uchu ambu ke dudi hari ila. Tang Ampan enda ulih tagang iya. Meda iya enda alah tagang, Munan lalu nemuai ngagai Penghulu Garan di Paku enggau Nanang di Padeh deka nanyaka pasal adat tuai ke ngalau pulau.

MUNAN DIPETENAH NGELABAN PERINTAH

Lebuh Munan nemuai ke Paku enggau Padeh, Penghulu Ampan betemu enggau Residen Bailey ari Simanggang ti bisi di Kabong maya nya. Ampan madahka Residen Bailey, tuju Munan ti nemuai ke Paku enggau Padeh laban deka minta bantu Nanang seduai Garan ngelaban perintah. Ninga munyi nya, Residen Bailey pedis amat ati. Tegal petenah nya Residen Bailey pan ngangauka Munan betemu enggau iya di kubu Kabong laban iya deka nentuka sekali ke utai ti ditusi Ampan ngagai iya nya amat tauka bula. Munan undur ke Kabong ngena perau panjai dikemudika Jungan Apai Chaong ari Sebelak. Meda perau Munan datai dia Tuan Bailey pan deka nimbak iya ngena dua puchuk pistol ba jari kanan enggau jari kiba iya. Meda pengachau nyau deka nyadi dia Pengiran Matali, kunsil ari Simanggang ke nyempulang penatai Tuan Bailey ke Kabong  madah, nadai kebuah belaya. Enti belaya ku iya, Tuan Residen seduai Munan sama mati.

“Manah agi aku mai Munan ke Sarawak (Kuching), nanyaka penemu Raja Brooke, baka ni ngaduka penyarut antara Munan enggau Tuan Bailey,” ku Pengiran Matali.

MUNAN DIJIL CHARLES BROOKE

Datai di Sarawak (Kuching), Munan pan ditan dalam rumah jil enggau nadai pechara. Kebuah pia, laban sebedau nya Tuan Bailey endang udah ngirum surat ngagai Raja Brooke pasal ripot Ampan nya.

Maya ti ditan dalam jil, malam nya Munan bemimpi asaika betemu enggau Ranee Margeret, bini Raja Charles Brooke.

“Anang irau nuan, Munan. Raja Charles Brooke enda ngukum nuan. Pagila iya deka ngelepaska nuan,” ku Ranee Margeret.

Amat ga pagi nya engka Petara endang agi nyangkung, laban Munan amat nadai penyalah. Urung pukul sembilan pagi Munan pan dilepaska Raja.

Sebedau Munan ninggalka rumah jil nya, Raja Charles Brooke nangkan Munan enggau jaku.

“Nuan nadai kuasa agi di menua Saribas laban nuan  lama udah bebini nguaika Subang lalu nampung bilik penaik Rentap di Entabai, Julau,” ku Charles Brooke.

DICHIRI NYADI PENGHULU DALAM

Di Julau Munan dichiri nyadi Penghulu Dalam taun 1890. Iya mega dichiri Raja Charles Brooke nyadi tuai kayau ngalahka Kayan enggau Kenyah Badang di Ulu Belaga enggau Ulu Balui.

Kejang deka nurun ngayau, Munan bisi mimpi. Iya bemimpi asaika bumai maya nebang. Semua kayu udah ditengkalung sida magang, kelampai sekayu aja agi tinggal apin ditengkalung. Udah nya, datai lelaki seiku lalu bejaku

“Tebang mih kelampai sekayu tu, Munan awakka semua kayu ke udah ditengkalung kita rebah magang ba umai tu,”  ku lelaki dalam mimpi iya.

Munan pan nebang kelampai ke besai sekayu nya. Peda tak sekejap aja kayu ba dandang umai nya rebah magang.

“Nya mih tanda, nuan deka menang ngelaban munsuh,” pia ku munyi jaku orang nya didinga Munan.

Maya ngayau begulai bala Iban ari Saribas, sida bulih amai dengah enggau tangkap (ulun). Ba taun 1895, Munan sekali agi nguluka bala Iban ngalahka bala Kayan enggau Kenyah di ulu Batang Rajang tegal sida ti munuh seiku Melayu, seiku orang China enggau bala Iban Saribas.

Maya iya agi di Julau, menua Ulu Batang Ai agi udu bendar kachau bebunuh ngelaban diri sama diri tauka ngelaban Raja ke diuluka Penghulu Ngumbang “Berauh Langit”, Bantin “Ijau Lelayang”, Penghulu Allam, Penghulu Imba enggau Penghulu Ngelingkung dalam taun 1898. Kena mutarka pengachau nya Raja Charles Brooke ngasuh Munan ngayau bedarat ngalahka menua ulu Batang Ai. Iya matak bala ngulu Sungai Katibas lalu melunggang ngili Lubang Baya ke alai bala iya lalu ngili Batang Ai datai ke Nanga Kaong. Maya nya munsuh nadai ngadang bala Munan  nuntung datai ari ulu Katibas, nya alai bala Munan bulih dengah lapan belas igi enggau tangkap (ulun).

Tekenyit amat Tuan Bailey di Simanggang kena pansa sida Munan ke pulai ngayau. Sida enda ngetu ba kubu di Simanggang lalu merau meraka tasik pulai ke Sibu. Berita pemujur kayau Munan tu ngasuh Tuan Bailey pedis agi ati ngagai Munan.

(Betampung ba Tusun Ke-13  minggu nyin ila)

Nya mih asal penatai bujang berani Iban nyentuk ke jeman Raja Brooke. Bansa Melayu   Sarawak enggau Iban enda kala bemunsuh ari kelia nyentuk ke diatu. Jeman kelia menya, di Batang Lupar, Saribas, Batang Rajang Iban semina bemunsuh enggau bansa Seru, Baketan, Beliun enggau Orang Ulu; nya pan tegal bansa Dayak ti ukai ‘Ibanic group’ nya mungkal  nanjar bansa Iban maya sida bepindah ngiga menua baru endur bumai betaun.  Terima kasih ngagai kaban FB ti udah ngirumka mayuh gambar bansa Dayak Borneo. Engka bala pemacha bisi tanya tauka deka ngirum gambar ti releven ngagai aku tau giga aku ba lumur whtssp tu: 013 8325146

Oleh Harry Usup Umbar

See author's posts


Hanya anak Sarawak, faham Sarawak

MIRI: Tiada siapa yang lebih faham tentang sentimen, budaya dan tradisi masyarakat Sarawak selain daripada anak Sarawak sendiri, kata Ketua Menteri, Datuk Patinggi Abang Johari Tun Openg.

Katanya, walaupun Sarawak dihuni oleh rakyat pelbagai kaum dan pegangan agama, negeri ini mampu mengekalkan keutuhan perpaduan rakyatnya atas usaha dan kebijaksanaan pemimpin seperti Yang di Pertua Negeri, Tun Pehin Sri Abdul Taib Mahmud.

“Tun merupakan Anak Sarawak yang bukan sahaja telah melihat semua ini berlaku tetapi merupakan antara pemimpin yang telah memainkan peranan utama dalam perjalanan sejarah Sarawak sejak 22 Julai 1963, iaitu tarikh keramat apabila Sarawak telah diberikan untuk pemerintahan sendiri oleh koloni British.

“Bagi pihak rakyat sekalian, kola merakamkan setinggi-tinggi pengharga kepada Tun dan pemimpin-pemimpin lain yang telah menyumbang khidmat bakti untuk memastikan Sarawak bebas daripada belenggu penjajahan dan menjadi sebuah negeri yang mampu melakar dan menentukan masa hadapannya sendiri,” katanya.

Beliau berkata demikian dalam ucapan sempena sambutan Hari Sarawak di sebuah hotel terkemuka di sini , semalam yang dihadiri  Tun Pehin Sri Taib serta isteri Toh Puan Datuk Patinggi Ragad Kurdi Taib.

Hadir sama, isteri Ketua Menteri, Datuk Amar Juma’ani Tun Tuanku Bujang dan menteri-menteri kabinet.

Tun Taib menjadi Ketua Menteri selama 33 tahun dari 1981 hingga 2014 sebelum dilantik ke jawatan sekarang.

Abang Jo berkata, Tun Pehin Sri Taib adalah lambang payung perpaduan rakyat Sarawak.

“Sebagai TYT Sarawak, Tun telah menjalankan tanggungjawab ini di luar daripada pengaruh politik di samping memberi kepercayaan penuh kepada Kerajaan Negeri sedia ada untuk mentadbir negeri ini,” ujarnya.

Bertemakan Sarawak Cemerlang, sambutan Hari Sarawak pada kali ini dimeriahkan dengan pelbagai persembahan termasuk dokumentari khas Marek, Kinek Tok dan Kelak, alunan kotemporari lagu tudung periuk, sitkom Kampung Selepar Putus serta segmen Kebanggaan Kamek.

Sementara itu, Abang Jo berkata, dengan perancangan yang kukuh dan berpandangan jauh, beliau bersama rakan kabinetnya yakin Sarawak sedang menuju ke era kegemilangan, menjadi negeri maju dan berpendapatan tinggi menjelang 2030.

“Dengan peruntukan anggaran keseluruhan sebanyak RM20 bilion dalam dua tahun ini, ekonomi tempatan kita akan disuntik dengan dana besar untuk perbelanjaan awam, ini tentunya akan meningkatkan penggunaan ekonomi yang akan memberi kesan menopang pertumbuhan ekonomi.

“Selain itu, jika mengambil kira pelaburan asing ke dalam ekonomi tempatan kita, akan ada suntikan RM61 bilion lagi dalam 5 hingga 10 tahun akan datang.

“Saya yakin bahawa dengan gabungan suntikan  modal  dalam ekonomi tempatan kita, Sarawak mampu mencapai hasrat pertumbuhan tahunan sebanyak enam  hingga lapan peratus  menjelang 2030 walaupun cabaran pasca Covid-19 akan menjadikannya lebih mencabar bagi kita,” katanya.

Namun demikian, beliau berkata, jika melihat kepada kesan lebih positif, cabaran yang timbul disebabkan wabak tersebut telah membuka peluang perniagaan baru kepada ramai orang selain mempercepat perkembangan ekonomi digital.

“Saya juga telah membentuk Majlis Tindakan Ekonomi Sarawak (SEAC) untuk meneliti dasar, strategi dan rancangan tindakan untuk Sarawak melakukan reformasi ekonomi yang agresif selama 5 hingga 10 tahun akan datang.

“Inilah harapan kami dan merupakan jalan ke hadapan menuju Sarawak Cemerlang,” katanya.

Oleh Liong Chai Ling

See author's posts


43 KIR terima bantuan makanan

SIBU:Seramai 43 Ketua
Isi Rumah (KIR) keluarga pekerja kuari di Jalan Sungai Tanyit dalam kawasan
Dewan Undangan Negeri (DUN) Tamin telah menerima bantuan makanan ketika
Perintah Kawalan Pergerakan (PKP).

Proses pengagihan
bantuan tersebut yang berlangsung semalam yang dilakukan oleh Penghulu
Andrewson Ngalai Asom dan Tuai Rumah Siba Tulu.

Menurut Ahli Dewan
Undangan Negeri (ADUN) Tamin, Christopher Gira Sambang, kesemua penerima
bantuan tersebut adalah KIR yang telah didapati tercicir sebelum ini.

“Sebelum ini, pihak
jawatankuasa pengagihan bantuan tersebut hanya menghantar bantuan kepada
seramai 27 KIR yang tercicir,” jelasnya ketika dihubungi oleh pemberita petang
semalam.

Katanya, pihaknya akan
meneruskan pengagihan bantuan makanan kepada KIR yang tercicir berdasarkan
senarai.

“Bagi mereka yang
tercicir dan belum melaporkan diri diminta segera menghantar senarai nama dan
menghubungi penghulu di kawasan masing-masing.

“Usaha ini sangat
penting bagi memastikan bantuan tersebut sampai kepada rakyat di peringkat akar
umbi,” ujarnya.

Gira menasihatkan orang
ramai supaya terus mematuhi Perintah Kawalan Pergerakan (PKP) yang dilanjutkan
sehingga 12 Mei depan.

Katanya, pematuhan itu
penting bagi memutuskan rangkaian virus Covid-19.

“Semangat kerjasama
daripada anda semua amat penting bagi memastikan virus berbahaya itu terus
hilang demi untuk kesejahteraan seluruh rakyat negara ini,” tegasnya.

See author's posts


Pustaka Miri anjur Ceramah Komuniti Virtual

MIRI: Pustaka Negeri Sarawak, Miri dengan kerjasama ECT Training Enterprise akan menganjurkan Ceramah Komuniti Virtual bertajuk ‘Trust Your Dream’, Isnin depan.

Ceramah berkenaan akan dilakukan melalui saluran Youtube rasmi Perpustakaan (Saluran Pustaka Sarawak) dan laman Facebook rasmi (pustaka.sarawak) bermula dari 10 pagi hingga 11 pagi.

Pustaka Miri menerusi satu kenyataan berkata, ceramah virtual ini akan disampaikan oleh fasilitator yang berpengalaman dan berbakat, Nurulisa Poli, merupakan jurulatih, penasihat dan perunding bertauliah dari Certified Professional Image Consultant.

Katanya, pengalaman dan kepakaran beliau dalam industri latihan tidak hanya terbatas pada latihan mental, tetapi juga keunikannya dalam menyampaikan kuliah atau latihan yang berkaitan dengan tiga elemen seperti psikologi, keperibadian dan imej.

“Justeru, orang ramai dijemput untuk menghadiri program ini yang akan dijalankan secara virtual tentang pentingnya kita harus mengejar impian kita, menaruh kepercayaan yang tinggi pada diri sendiri untuk mencapainya serta mempelajari kaedah atau cara yang dapat kita gunakan untuk menggapai impian yang kita dambakan.

“Objektif utama program ini adalah untuk membantu peserta memahami pentingnya kita harus bersungguh- sungguh, mempunyai fokus diri yang tinggi serta arah hidup yang jelas,” katanya.

Di samping itu, katanya, peserta juga akan diberi bimbingan serta tips yang berguna dalam memahami serta membina keyakinan diri dalam mencapai impian mereka.

“Masyarakat amatlah digalakkan untuk menghadiri ceramah virtual yang menarik dan penuh interaktif ini dan untuk menyertai sesi virtual tersebut tiada caj akan dikenakan,” jelasnya. Untuk maklumat yang lebih lanjut, orang ramai boleh menghubungi pustakawan Pustaka di talian 085-422525 atau whatsApp di 0115-882-0533.

See author's posts


Ujian vaksin AstraZeneca, Universiti Oxford diteruskan

LONDON: Ujian Vaksin Covid-19 yang dibangunkan syarikat farmaseutikal dan biofarmaseutikal AstraZeneca dan Universiti Oxford akan diteruskan semula.

Ia dihentikan baru-baru ini selepas pesakit di United Kingdom dikesan mengalami kesan sampingan.

Penggantungan kajian dibuat bagi membolehkan syarikat itu menyiasat sama ada kesan sampingan dikaitkan dengan vaksin tersebut.Namun Universiti Oxford mengesahkan ia selamat.

Ia juga menjelaskan lazimnya dalam ujian besar-besaran yang dijalankan, pihaknya menjangka ada sebahagian peserta akan mengalami situasi tidak sihat.

Sehubungan itu, ujian akan diteruskan semula selepas saranan dari jawatankuasa penilaian keselamatan bebas dan pihak kawal selia UK.Sehingga kini Pertubuhan Kesihatan Sedunia (WHO) mengesahkan sejumlah 180 vaksin berpotensi sedang dikaji.

Namun tiada satu pun yang melengkapkan ujian klinikal sehingga kini.-AFP

See author's posts


Atlet renang tunggu arahan

MESKIPUN atlet dari skuad tenping boling Para Sukma Sarawak sudah mula menjalani latihan pada Isnin lepas. Berbeza dengan situasi dilalui pasukan renang.

Anak didik Sarini@Syarbini Kadri masih belum boleh turun ke kolam renang untuk tujuan sama, sebaliknya masih menunggu arahan sehingga kini.

“Kita belum lagi menerima sebarang perkeliling untuk turun berlatih sehingga kini.

“Apa pun, semua perenang siap siaga malah tiada masalah untuk mereka meneruskan tugasan masing-masing,” ujar Sarini ketika mengulas mengenai perkara itu.

Penyelaras Kontinjen Para Sukma Sarawak, Mathew Chin Hiong Choi memberitahu, pihaknya masih dalam proses mengatur jadual latihan atlet pasukan lain dengan berpandukan Prosedur Operasi Standart (SOP) ditetapkan.

Menurut Mahtew, masih ada beberapa perkara yang perlu diberi tumpuan oleh pihaknya sebelum atlet dari beberapa acara sukan lain dibenar menjalani latihan mereka.

“Kami cuba mengatur untuk menggunakan kemudahan kolam renang di Pusat Akuatik Pandelela Rinong, Petra Jaya, Arena Boling Padang Sarawak, Petra Jaya dan gimnasium di Stadium Sarawak, Petra Jaya  sebagai medan latihan membabitkan pemain.

“Apabila segala prosesnya selesai, dan kita akan mengarahkan kesemua atlet dari tiga acara sukan berkenaan memulakan latihan mereka,” tambah Mathew lagi.

Temasya Sukan Para Sukma Johor 2020 akan berlangsung dari 5 hingga 10 April 2021.

Untuk rekod, gergasi dari Bumi Kenyalang (Sarawak) mencipta sejarah tersendiri apabila masih gah dengan status juara sebanyak 13 kali sepanjang tempoh 24 tahun bermula dari 1994, 1996, 1998, 2000, 2002, 2004, 2006, 2008, 2010, 2012, 2014, 2016 dan 2018.

Oleh Faizal Bujang

See author's posts


Jawatan speaker jemputan daripada kerajaan – Azhar

KUALA LUMPUR: Yang Dipertua Dewan Rakyat baharu Datuk Azhar Azizan Harun menafikan dirinya diarah untuk menerima jawatan berkenaan sebaliknya berkata ia satu jemputan daripada kerajaan untuk dirinya.

Menyifatkannya sebagai penghormatan ke atas beliau dan keluarganya, Azhar Azizan yang mesra disapa Art Harun berkata jemputan itu diterima sebelum penamaan Pilihan Raya Kecil (PRK) Dewan Undangan Negeri (DUN) Chini dan beliau bersetuju dengan tawaran itu.

“Mengapa saya terima jawatan ini? Saya fikir ia satu penghormatan kepada saya, keluarga, ia satu cabaran dan cara saya berkhidmat kepada negara,” katanya ketika ditanya mengapa beliau menerima jawatan yang ditawarkan itu dalam sidang media pertamanya sebaik dimasyhur sebagai Yang Dipertua Dewan Rakyat ke-10 di Parlimen semalam.

Perdana Menteri Tan Sri Muhyiddin Yassin mengusulkan pencalonan Azhar Azizan yang juga bekas Pengerusi Suruhanjaya Pilihan Raya (SPR) itu mengikut Peraturan Mesyuarat 4(1), Peraturan-Peraturan Majlis Mesyuarat Dewan Rakyat.

Tiada undi diadakan memandangkan hanya satu nama dicadangkan untuk jawatan berkenaan.

Usul itu dibentang Perdana Menteri selepas usul pertamanya supaya Yang Dipertua Dewan Rakyat sedia ada, Tan Sri Mohamad Ariff Md Yusof mengosongkan jawatannya diluluskan selepas menerima sokongan 111 undi berbanding 109 undi.

Menyentuh mengenai misinya dalam reformasi institusi Parlimen, Azhar Azizan berkata beliau akan melihat perkara itu dan bercadang untuk melaksanakan beberapa pembaharuan yang dirasakan perlu di samping mengekalkan reformasi baik sedia ada.

“Saya belum dapat peluang untuk berbincang mengenainya (reformasi Parlimen), tetapi saya dimaklumkan, Tan Sri Ariff telah melakukan beberapa proses reformasi Parlimen.

“Sudah tentu kita akan melihat sekiranya ia baik, kita akan teruskan, jika boleh perbaiki kita perbaiki dan juga lihat reformasi yang belum pernah diperkenalkan jika ada, ianya akan berterusan,” katanya.

Mengulas mengenai isu dirinya yang dipilih sebagai Yang Dipertua Dewan Rakyat dipilih tanpa diundi dan dakwaan pembangkang mereka tidak mempunyai peluang mengemukakan calon, Azhar Azizan berkata proses itu mengikut peraturan Dewan dan pembangkang boleh mengemukakan calon mereka.

“Sesiapa yang nak cadangkan calon perlu beri notis kepada Parlimen, tidak semestinya ada pengosongan. Tetapi mereka tidak berbuat demikian,” katanya.

Menjawab soalan media adakah sebagai Yang Dipertua Dewan Rakyat, dirinya mempunyai kuasa untuk mendahulukan usul undi tidak percaya kepada Perdana Menteri yang tersenarai dalam Aturan Urusan Mesyuarat persidangan kali ini, Azhar Azizan berkata: “Saya tidak mempunyai kuasa untuk mendahulukan usul…ia berada di nombor 27 dalam senarai, apabila tiba masanya kita akan lakukan.” — Bernama

See author's posts


Singapura akan miliki jana kuasa hidrogen pertama

BAKAL MEMILIKI JANA KUASA HIDROGEN PERTAMANYA… Jumlah pelaburan bagi Keppel Sakra Cogen Plant yang akan dibina di sektor Sakra di Pulau Jurong, dijangka sekitar S$750 juta. Sebagai jana kuasa CCGT, ia akan dapat menghasilkan wap untuk digunakan dalam proses perindustrian bagi pelanggan tenaga dan kimia di Pulau Jurong. CCGT canggih ini akan menjadi paling efisien dalam kalangan jana kuasa di Singapura dan akan dapat menjimatkan sehingga 220,000 tan CO2 setahun berbanding purata kecekapan operasi Singapura bagi kuasasetara yang dijana.

SINGAPURA: Singapura bakal memiliki jana kuasa hidrogen pertamanya, Keppel Sakra Cogen Plant, yang dijangka siap sepenuhnya pada separuh pertama 2026.

Ini apabila Keppel Infrastructure Holdings Ltd menerusi unit milik penuhnya Keppel Energy, telah mencapai keputusan pelaburan akhir (FID) untuk membangunkan jana kuasa turbin gas kitaran gabungan (CCGT) canggih berkuasa 600MW.

Keppel Infrastructure ialah unit milik penuh Keppel Corporation, syarikat multinasional Singapura yang menyediakan penyelesaian bagi pembandaran mampan.

Keppel Infrastructure dalam satu kenyataan yang dikeluarkan di laman webnya berkata, jumlah pelaburan bagi  Keppel Sakra Cogen Plant yang akan dibina di sektor Sakra di Pulau Jurong, dijangka sekitar S$750 juta.

Syarikat itu berkata sebagai jana kuasa CCGT, ia akan dapat menghasilkan wap untuk digunakan dalam proses perindustrian bagi pelanggan tenaga dan kimia di Pulau Jurong.

“CCGT canggih ini akan menjadi paling efisien dalam kalangan jana kuasa di Singapura dan akan dapat menjimatkan sehingga 220,000 tan CO2 setahun berbanding purata kecekapan operasi Singapura bagi kuasa setara yang dijana,” katanya.

Sementara itu, ketua eksekutif Energy Market Authority (EMA) Ngiam Shih Chun berkata, permintaan kuasa elektrik Singapura dijangka berkembang seiring dengan peningkatan pembekalan elektrik dan pertumbuhan ekonomi.

Oleh itu, Ngiam berkata, EMA mengalu-alukan pelaburan oleh sektor swasta untuk membawakan teknologi terbaik dalam penjanaan kuasa.

“Jana kuasa hidrogen oleh Keppel ini akan meningkatkan kecekapan dan mengurangkan pelepasan karbon. Ini akan menyokong peralihan Singapura kepada tenaga lebih mampan pada masa depan di samping memastikan jaminan bekalan elektrik kepada pengguna,” katanya. – Bernama

See author's posts


RIBUT TROPIKA ISAIAS ragut empat nyawa

NEW YORK: Ribut tropika Isaias meragut empat nyawa ketika membadai pinggir laut di timur Amerika Syarikat (AS) membawa angin kencang dan hujan lebat, menyebabkan jutaan isi rumah terputus bekalan elektrik semalam.

Gabenor New York, Roy Cooper, berkata puting beliung yang memusnahkan sebuah van di Carolina Utara meragut dua nyawa, manakala dua lagi maut apabila pokok tumbang menghempap kereta, masing-masing seorang di New York dan Maryland.

Ribut tropika itu semakin perlahan ketika menuju ke arah Kanada, dengan pengkaji cuaca memberi amaran kehadiran hujan lebat.

Terdahulu, angin kencang berkelajuan 80 kilometer sejam melanda beberapa negeri di timur AS, menyebabkan jalan raya penuh dengan pelbagai serpihan dan menyebabkan puluhan penerbangan ditangguhkan.

Syarikat utiliti melaporkan kira-kira tiga juta rumah terputus bekalan elektrik awal semalam di beberapa negeri, dengan New Jersey dan New York paling teruk terkesan.

Kata Cooper, Isaias sudah melanda Carolina Utara dan kini jalan raya sedang dibersihkan dan bekalan elektrik sedang dipulihkan.

“Ketika usaha pembersihan berjalan, jangan lupa kita masih berdepan pandemik Covid-19. Bantulah jiran anda, tapi lakukannya dengan berhati-hati dengan memakai pelitup muka, jaga jarak dan bawa cecair pembasmi kuman,” katanya. – AFP

See author's posts


Pemvaksinan remaja disambut baik

KUCHING: Keputusan kerajaan membenarkan remaja di bawah umur 18 tahun menerima suntikan vaksin Covid-19 bermula Rabu ini di Sarawak disambut baik.

Menurut Ahli Dewan Undangan Negeri (ADUN) Demak Laut Dr Hazland Abg Hipni, sudah tiba masanya golongan remaja ini menerima vaksin Covid-19 selepas golongan dewasa di Sarawak telah mencapai 80 peratus imuniti kelompok.

“Pengumuman Menteri Kesihatan Khairy Jamaluddin pada Sabtu lepas itu harus dimanfaatkan sepenuhnya ibu bapa dan penjaga dalam memastikan keselamatan anak-anak dilindungi.

“Selain melindungi diri daripada kesan wabak pandemik Covid-19, vaksin ini juga jalan terbaik untuk mereka menyambung kembali sesi persekolahan akan datang.

“Untuk itu, ibu bapa memainkan peranan dengan membenarkan anak-anak mereka mendapatkan vaksin Covid-19,” katanya.

Beliau berkata demikian ketika diminta mengulas mengenai pengumuman Kementerian Kesihatan Malaysia (KKM) mengenai pemvaksinan kepada remaja di bawah umur 18 tahun pada Selasa.

Untuk rekod, setakat ini kerajaan hanya meluluskan penggunaan vaksin jenis Pfizer-BioNTech buat remaja berusia 12 ke 17 tahun.

Dalam pada itu, ujar Dr Hazland lagi, Pejabat Pusat Khidmat Masyarakat DUN Demak Laut telah menyerahkan bantuan makanan kepada penduduk Kampung Tanjung Bako yang dikenakan Perintah Kawalan Pergerakan Diperketatkan (PKPD) selama dua minggu bermula Isnin.

“Jangkitan Covid-19 diperoleh dari tempat kerja sebelum menular dalam komuniti di Kampung Tanjung Bako.

“Sehubungan itu, bantuan makanan ini akan diagihkan kepada 340 Ketua Isi Rumah (KIR) merangkumi 2,000 penduduk.

“Terima kasih kepada agensi terlibat seperti Jawatankuasa Pengurusan Bencana Negeri (JBPN) Sarawak, Pejabat Residen Samarahan, Kementerian Kesihatan Malaysia (KKM), Jabatan Kebajikan Masyarakat (JKM), Polis Di Raja Malaysia (PDRM), Jabatan Bomba dan Penyelamat Malaysia (JBPM), Jabatan Sukarelawan Malaysia (RELA), Tabung Baitulmal, Jawatankuasa Kemajuan dan Keselamatan Kampung (JKKK) Kampung Tanjung Bako dan Pertubuhan Bukan Kerajaan (NGO) dalam membantu mengagihkan bantuan makanan ini,” ujarnya.

Oleh JEAKQLEYN YACHO

See author's posts


Urus peruntukan berhemah, telus, berintegriti

BINTANGOR: Lima pertubuhan telah menerima peruntukan berjumlah RM113,000 dari Ahli Dewan Undangan Negeri (ADUN) Semop, Abdullah Saidol.

Perjumpaan dan acara ringkas penyampaian sumbangan tersebut telah dijalankan bertempat di Masjid Darul Taqwa, pagi semalam.

Lima pertubuhan yang menerima sumbangan peruntukan ialah KEMAS Bahagian Sarikei menerima sebanyak RM3,000, Persatuan Tuai-Tuai Rumah Meradong (RM10,000), SABERKAS Meradong (RM20,000), Jawatankuasa Pengurusan Masjid Darul Taqwa, Bintangor (RM30,000) dan Lembaga Amanah Kebajikan Melayu Bintangor (RM50,000).

Abdullah yang juga Menteri Muda Hal Ehwal Korporat dan Unit Komunikasi Awam Sarawak (UKAS) berkata, peruntukan ini bertujuan menampung aktiviti kebajikan dan program kemasyarakatan pertubuhan tersebut.

“Peruntukan yang disumbangkan ini mesti diurus dengan berhemah, telus dan berintegriti.

“Saya mencadangkan supaya penerima peruntukan ini memberi tumpuan kearah kerja-kerja kebajikan kerana ramai yang sedang mengalami pendapatan yang terjejas disebabkan ancaman pandemik Covid-19,” katanya di perjumpaan dan acara ringkas sumbangan tersebut.

Dalam pada itu, Abdullah turut menasihatkan penerima sumbangan peruntukan ini untuk menubuhkan Jawatankuasa Bencana dan Kecemasan untuk memantau pematuhan serta program penjagaan keselamatan kesihatan dalam komuniti masing-masing.

Pada perjumpaan dan acara ringkas tersebut juga, beliau sempat memaklumkan tentang kelulusan Kerajaan Sarawak berkenaan peruntukan RM9.6 juta untuk projek membaiki pulih dan naik taraf Masjid Darul Taqwa Bintangor.

Abdullah juga mengumumkan kelulusan peruntukan RM50,000 untuk menaik taraf Dewan Serbaguna Komuniti Kampung Melayu Bintangor.

Turut hadir di perjumpaan dan acara ringkas tersebut ialah Pengerusi Masjid Darul Taqwa, Muhamad Mahmud, Pengerusi Surau Darul Elsan Bintangor, Setiausaha SABERKAS Meradong, Qalam Iko, wakil Lembaga Amanah Kebajikan Melayu Bintangor, Senen Hussien, wakil KEMAS, Kaunselor Dayang Fatimah dan KK Maliki Bojin.

Oleh EARL ANEK

See author's posts


Membaca Jiwa dan Hati Penyair

Oleh Dilah Tuah

Penciptaan puisi amat berkait rapat dengan perasaan dan pemikiran penyair. Dalam kebanyakan wacana sastera, puisi sering kali dikatakan lahir daripada pengamatan dan kepekaan penyair terhadap alam dan kehidupan. Maka tidak hairanlah ada yang mengaitkan puisi sebagai ekspresi jiwa dan hati nurani penyair. Namun, ekspresi jiwa yang berlebihan dalam puisi akan membentangkan kepolosan yang prosaik serta gagal berkalung panjang di leher zaman. Justeru, bagi mencipta kehalusan dan kemulusan puisi, penyair harus berani berkelahi dengan kata-kata agar ekspresi jiwa yang ingin dibenihkan di ladang kata, menumbuhkan buah fikir dan akal yang segar kepada pembaca. Bagi menyuburkan benih jiwa dan hati nurani penyair dalam puisi, pemilihan kata atau diksi yang sesuai menjadi aspek yang perlu dititikberatkan oleh penyair.

Misalnya ketika A. Samad Said menghasilkan puisi ringkas yang berjudul “Penyair” pada tahun 1973, kependekan puisi tersebut (hanya empat baris) tidak membataskan maknanya serta terus mengalir dan melompat dari dekad ke dekad. Walhal, puisi tersebut hanyalah sebuah renungan A. Samad Said tentang selembar daun yang gugur di laman yang sepi.

Mentafsir puisi memerlukan penelitian yang rinci dan rapi. Hal ini sesuai dengan sifat puisi yang subjektif serta membentangkan banyak makna dalam susunan kata-kata yang padat. Selain itu, keupayaan penyair menguasai bahasa memberi kesan yang cukup besar kepada makna puisi. Justeru, bahasa puisi berperanan penting dalam menyampaikan apa yang terbuku di jiwa penyair mengikut keinginannya sendiri. Hal ini menyebabkan bahasa puisi berbeza dan lari jauh daripada makna kamus atau bahasa pertuturan harian. Hakikat ini bertepatan dengan pandangan Riffaterre (1978) dalam Semiotics of Poetry yang mengatakan bahawa puisi memperkatakan sesuatu tetapi memaksudkan yang lain (a poem says one thing and means another). Oleh itu, tidak hairanlah terdapat sesetengah penyair yang menyimpan kejap makna puisinya sehingga sukar untuk diterjah maksudnya oleh pembaca. Kendatipun begitu, bentuk puisi sebegini agak kurang disenangi oleh pembaca dan dikategorikan sebagai puisi kabur. Di sisi yang lain, khalayak sastera di alam Melayu didapati lebih menyenangi puisi-puisi yang mudah difahami serta berupaya meninggalkan kesan dan pesan kepada pembaca seperti puisi Usman Awang, A. Samad Said dan Abizai.

Berpandukan perbincangan di atas, ulasan puisi ini akan menyingkap sisi peribadi dan sensitiviti penyair dalam tiga buah puisi yang tersiar di ruangan ini pada minggu lepas. Selain itu, aspek-aspek lain yang terdapat dalam puisi turut disentuh agar ulasan ini dapat memberi nilai tambah kepada para penyair dalam menghasilkan puisi yang lebih baik atau berganjak ke ruangan penerbitan yang lebih tersohor seperti di Yang Indah Itu Bahasa (YIIB) atau di Dewan Sastera. Tiga buah puisi yang akan dibincangkan ialah “Pucuk Impian” karya Asyraff Jamin, “Rintih Petualang” karya Johnny Berayen dan “Anak Kenyalang” karya Abg Zainoren Abg Jess.

Puisi “Pucuk Impian” karya Asyraff Jamin mengangkat subjek tentang diri dan keperibadian penyair. Perkara ini dapat diperhatikan pada penggunaan diksi

‘kutelah’, kupandang’, ‘kutetap’, dan ‘aku kuat’ dalam puisi ini. Membaca puisi ini membawa khalayak kepada sesuatu yang ingin dicapai oleh penyair, iaitu ke pucuk impian atau kejayaan yang lebih besar. Namun setiap keinginan pasti tidak terlepas daripada uji cabar dan duga. Hal ini diakui sendiri oleh penyair dalam baris /yang pabila datang angin menghempas/ meliuk-meliuk; menuntut kekuatan/. Di sebalik ujian yang bakal dihadapi oleh penyair untuk sampai ke pucuk impian, terlihat kecenderungan sikap percaya diri yang kuat dalam diri penyair. Dalam rangkap ketiga, penyair membina kekuatan diri melalui baris /Kutetap percaya, /angin yang menghempas/, /datangnya cuma untuk menguji/, /sekadar untuk menilai/, /sejauh mana aku kuat/. Biarpun puisi ini bersifat peribadi, namun masih berupaya menyajikan kesan estetika kepada khalayak pembaca. Bingkisan penuh puisi ini adalah seperti berikut.

Dalam kelekaan, memanjat harapan, tak terasa; kutelah,  memanjat setinggi ini.

Menuju pucuk, yang kian tipis lembut berayun, yang bila kupandang ke bawah, terasa rawan menggayatkan, yang pabila datang angin menghempas, meliuk-meliuk; menuntut kekuatan, untuk terus berpaut, meski terasa goyah.

Kutetap percaya, angin yang menghempas,  datangnya cuma untuk menguji, sekadar untuk menilai,  sejauh mana aku kuat; berpaut bertahan, demi ke pucuk impian.

Membaca puisi ini membawa khalayak memahami jiwa dan hati nurani penyair. Walaupun tidak dinyatakan secara langsung, namun khalayak dengan mudah menduga maksud yang ingin disampaikan oleh penyair. Hal ini disebabkan pilihan diksi puisi ini mudah untuk ditanggapi oleh pembaca. Selain itu, tidak terdapat penggunaan bahasa konotasi atau bukan kata sebenar digunakan oleh penyair dalam puisi ini. Dalam pemilihan diksi, terdapat beberapa kata yang kurang sesuai seperti frasa /Dalam kelekaan/ yang sesuai dipadankan dengan /Dalam keasyikan/. Hal ini dikatakan sedemikian kerana kata ‘kelekaan’ didapati berkontradiksi dengan frasa /memanjat harapan/ dalam baris kedua. Sekiranya ‘kelekaan’ dipilih, mengapa penyair sedar bahawa ‘kutelah, memanjat setinggi ini’.

Begitu juga dalam rangkap kedua baris ketiga dan rangkap ketiga baris kedua dalam puisi ini, iaitu bagi kata ‘menghempas’. Tidak dinafikan bahasa puisi boleh lari jauh daripada bahasa kamus. Namun penyair yang baik harus menjadi pemerhati alam yang jujur. Perkataan menghempas sering kali dikaitkan dengan ombak di pantai, justeru agak janggal sekiranya dipadankan dengan sifat angin yang menderu. Seandainya penyair mahu menghidupkan unsur estetika pada angin sekalipun, maka perkataan yang sesuai perlu dicari, agar ia menemui hubungan semantiknya. Selain itu, puisi ini perlu dipadatkan lagi agar diksi yang dipilih dapat menyampaikan makna yang lebih luas. Pada baris ketiga dan keempat dalam rangkap ketiga puisi ini, berlaku pengulangan frasa yang membawa maksud yang sama, iaitu ‘untuk menguji’ dan ‘untuk menilai’. Dalam hal ini, penyair harus berhati-hati dalam menyaring kata untuk dipadatkan dalam ruangan puisi yang terbatas sifatnya.

Puisi seterusnya berjudul “Rintih Petualang” karya Johnny Berayen mengajak pembaca untuk menyelami rintih perantau yang jauh meninggalkan kampung halaman. Sekali pandang, tajuk yang dipilih oleh penyair pasti memancing risau dalam kalangan pembaca. Hal ini disebabkan kata ‘petualang’ acap kali dirujuk sebagai individu penipu, tidak jujur dan curang demi kepentingan peribadi. Namun, pada hakikatnya, petualang juga merujuk kepada pengembara, perantau dan gelandangan. Justeru, sekiranya puisi ini tidak difahami dari sudut maknanya, maka berlakulah pergeseran antara tajuk dengan isi yang terbentuk. Sama seperti puisi yang pertama, puisi ini juga berkelintaran dalam ruang peribadi penyair. Hal ini dapat diperhatikan pada kata ‘kuhirup’, ‘kutempuh’, ‘kuisikan’, dan ‘ku merenung’ dalam rangkap pertama dan kedua puisi ini. Bingkisan penuh puisi ini seperti di bawah.

Tatkala fajar menjelma, kicauan burung membongkar hening pagi,

Ku hirup pawana pagi, menghembus duka,

Mengenyahkan gundah memenuhi diri,

Terasa pekat ribang ini,

Terkenang keluarga aksa menanti.

Ku tempuh hariku dengan lara,

Ku isikan dengan tawa menghilang rasa bika,

Tak terasa kesenjaan sudah terlalu petang,

Walang pun menyisip kembali, Bak pungguk ku merenung candra,

Bersenandika mengingat memori lama.

Fajar menjenguk kembali,

Hari silir berganti tetapi aku masih disini,

Merintih ribang di hati sehingga merobek atma.

Selain itu, getaran jiwa dan hati penyair jelas tergambar pada rangkap pertama baris kelima dan keenam puisi ini, iaitu /Terasa pekat ribang ini/,  /Terkenang keluarga aksa menanti/. Dalam puisi ini, ‘ribang’ merujuk kepada rindu dan ‘aksa’ pula membawa erti jauh. Namun di sebalik kerinduan yang memuncak, penyair bijak mewajarkan suasana serta memberikan panduan yang berguna kepada pembaca agar tidak terjebak ke dalam masalah jiwa. Rangkap kedua puisi ini menurunkan pesan, iaitu pada frasa /Kuisikan dengan tawa menghilang rasa bika/. Begitulah besarnya peranan penyair dalam memberi pesan lewat puisi kepada pembaca. Dari segi bentuk, puisi ini mudah difahami. Bahasa yang digunakan dalam puisi ini tidak terlalu menyimpang makna atau membawa makna yang berbeza. Hanya terdapat satu perkataan, iaitu ‘bika’ yang tidak diketahui maknanya. Dari sudut binaan diksi, penyair ternyata sudah berani berkelahi dengan kata-kata sehingga binaan puisi ini segar dan padat.  Kendatipun begitu, pemerihalan tentang rindu dalam puisi adalah sesuatu yang biasa atau klise gaya pengucapan dan pemikirannya. Justeru, penyair wajar meneroka dan mencipta imej-imej segar dan asli, sehingga pada akhirnya dapat memperkayakan kosa kata dan seterusnya membijaksanakan pembaca.

Puisi terakhir berjudul “Anak Kenyalang” karya Abg Zainoren Abg Jess tampil dalam satu rangkap puisi yang panjang. Subjek yang ingin disampaikan oleh penyair lebih mengarah kepada parti politik yang terdapat di Malaysia. Perkara ini dapat diperhatikan pada perkataan yang dieja dengan huruf besar seperti BERSATU, AMANAH, KEADILAN, DAP, WARISAN dan BUMIPUTERA dalam

puisi ini. Hanya GPS, sebuah parti politik dari Sarawak yang dieja berasingan. Walaupun tidak dinyatakan secara langsung oleh penyair, namun pembaca dengan mudah menerka bahawa perkataan  Gagah/ Perkasa/ Semangat merujuk kepada Gabungan Parti Sarawak, iaitu GPS. Selain itu, membaca puisi ini akan membawa khalayak untuk memahami dengan lebih dekat orientasi politik penyair yang memihak kepada GPS. Kebanggaannya terhadap pemimpin politik dari

Sarawak ini, terserlah dalam frasa /Terbukti anak Kenyalang lebih tangkas/, /Dalam mencerna keyakinan insani/. Pada masa yang sama, penyair turut menghidangkan bentuk sepak terajang dalam dunia politik yang tiada berkesudahan. Bingkisan penuh puisi ini adalah seperti di bawah.

Terbang terbang anak Kenyalang

Di awangan mencari cerita

Bak gegak gempita memecah sepi

Pada persada jadi rebutan

Sedang anak di bawah menangis pilu

Menanti tiba cuaca cerah

Menghilang dalam rebutan takhta Ke hilir ke hulu melangkah lesu

Mencari helah hendak BERSATU

Sedang AMANAH di pinggir

KEADILAN dicari tidak ditemui

Pada rangka menaiki takhta bestari

Memang seDAP pada culitan rasa

Tika WARISAN membawa diri

Dan tika BUMIPUTERA di kejauhan

Cuba meredah kesangsian terlukis

Akhirnya terjawab dalam cita rasa Tamak dan haloba merangkul dalam dendangan sumbang

Sang penguasa yang bersedih

Kehilangan watak berjasa

Sedang anak-anak BUMIPUTERA

Tersenyum sinis tika kedua tangan

Cuba ditarik mengisi kekosongan

Terbukti anak Kenyalang lebih tangkas

Dalam mencerna keyakinan insani

Kini lahir sudah

Gagah

Perkasa

Semangat

Dicantum menyatu dalam seribu perjuangan yang masih panjang

Daripada susunan diksi, puisi ini didapati tidak tergolong dalam puisi yang sukar untuk difahami maknanya. Hal ini disebabkan pembaca dengan mudah dapat memahami makna yang tersirat di sebalik rangkap yang tersurat. Dalam hal ini, jelas betapa penyair perlu bijak memilih kata-kata yang terbaik dalam susunan yang terbaik, bagi mengelak daripada menghasilkan bentuk puisi prosaik dan konvensi. Selain itu, dalam penulisan kreatif termasuk puisi, penyair perlu berpegang kepada prinsip ‘show, dont tell’ iaitu penyair seharusnya lebih banyak menonjolkan imejan berbanding memberitahu secara langsung kepada pembaca. Dalam puisi di atas misalnya, penyair seolah-olah bercerita tentang pergolakan kuasa politik yang sedang melanda Malaysia secara terus-terang. Hal ini secara tidak langsung telah mengurangkan nilai estetika yang seharusnya memenuhi ruang diksi dalam puisi ini.

Secara keseluruhan dapat dirumuskan bahawa ketiga-tiga buah puisi yang tersiar di ruangan ini pada minggu lepas menampilkan bentuk dan gaya yang tersendiri. Terdapat beberapa perkara yang perlu diberikan perhatian oleh penyair antaranya mengelakkan penggunaan perkataan yang tiada makna atau tidak berguna dalam puisi. Selain itu, pemilihan diksi perlu dilakukan dengan cermat agar puisi dapat membentangkan seribu cerita dalam ruangannya yang terbatas.

Semoga ulasan ini memberi sedikit nilai tambah kepada penyair untuk menghasilkan puisi yang lebih kemas, indah dan berwibawa. Teruskan berkarya!

See author's posts


Isu kekurangan kayu

SESAK … Kompleks Kastam Imigresen dan Kuarantin (CIQ) Bangunan Sultan Iskandar (BSI), Bukit Chagar di Johor yang merupakan pintu masuk bagi Tambak Johor-Singapura dilihat mengalami kesesakan lalu lintas terutama laluan dari Singapura ketika tinjauan dari Skyscape yang terletak di tingkat 34 Menara Jland semalam. Situasi ini dapat dilihat pada waktu puncak pada hari biasa dan bertambah teruk terutama pada cuti hujung minggu atau cuti umum apabila melibatkan kedua-dua negara. • Foto BERNAMA

PUTRAJAYA: Menteri Kewangan Tengku Datuk Seri Zafrul Abdul Aziz baru-baru ini memberi jaminan bahawa Malaysia berada di landasan untuk mencapai sasaran pertumbuhan ekonomi antara 5.3 dan 6.3 peratus tahun ini dan menyifatkan cakap-cakap mengenai kemelesetan global sebagai  “terlalu awal dan suatu yang tidak sepatutnya”.

Beliau berkata pertumbuhan ekonomi Malaysia akan disokong oleh dasar fiskal pengembangan kerajaan serta dasar monetari akomodatif.

Tengku Zafrul berkata Malaysia dijangka menyaksikan momentum pertumbuhan selanjutnya pada suku kedua selepas merekodkan pertumbuhan keluaran dalam negara kasar kukuh pada 5.0 peratus bagi suku pertama tahun ini.

“Bagaimanapun, kita tetap berhati-hati dengan sebarang potensi negatif. Terdapat potensi risiko (disebabkan) oleh perang di Ukraine, harga komoditi tinggi dan dasar moneteri global yang diperketatkan. Sehubungan itu kerajaan perlu memastikan fleksibiliti fiskal yang mencukupi pada masa depan bagi menangani risiko seumpama itu.

“Itulah sebabnya mengapa kita berhasrat untuk mengurangkan secara beransur-ansur defisit fiskal daripada 6.4 peratus pada 2021 kepada 6.0 peratus pada 2022 dan juga merasionalkan subsidi menjadi lebih bersasar,” katanya kepada media pada majlis Rumah Terbuka Kementerian Kewangan semalam.

Tengku Zafrul berkata kegagalan untuk memenuhi obligasi hutang merupakan risiko utama bagi negara-negara sekiranya berlaku kemelesetan global tetapi ia bukan risiko bagi Malaysia kerana risiko itu dapat dikurangkan berikutan pendedahan rendahnya kepada hutang luaran, dengan kurang daripada 3.0 peratus dalam mata wang asing.

Menurutnya, Malaysia mempunyai kecairan yang mencukupi untuk membiayai keperluan pinjaman kerajaan dan sektor swasta. – Bernama

See author's posts


Dua wanita rugi RM522,600

KUCHING: Dua wanita malang rugi RM 522,600 akibat menjadi mangsa sindiket penipuan Macau Scam yang mengaku sebagai anggota polis di Limbang dan Sri Aman.

Ketua Jabatan Siasatan Jenayah Komersial Sarawak, Superintenden Maria Rasid berkata, kedua-dua kes dilaporkan pada 20 Jun lalu yang masing-masing wanita Melayu berumur 60 tahun di Limbang dan wanita Cina berumur 42 tahun di Sri Aman.

Menurut Mariia, wanita pertama (di Limbang) merupakan pesara kerajaan yang berasal dari daerah itu diperdaya sebanyak RM516,000 oleh suspek yang memperkenalkan diri sebagai ‘Sarjan Zulkifli Etot’ di Kuantan, Pahang.

“Pada mulanya mangsa dihubungi suspek yang mengatakan sebagai Pegawai Telekom Malaysia (TM) sejak Mac lalu dan suspek mendakwa talian telefon yang didaftarkan atas nama mangsa akan dipotong kerana terlibat dengan kegiatan perjudian online,” ujarnya panggilan itu kemudian disambungkan kepada ‘Sarjan Zulkifli Etot’.

Katanya, suspek mendakwa mangsa menerima dana berjumlah RM200,000 melalui akaun bank dari kegiatan haram dan panggilan daripada Sarjan tersebut disambungkan kepada suspek ketiga yang memperkenalkan diri sebagai ‘Inspektor Siti Nur Milah’ yang mengatakan akan melantik pihak Pencegahan Pembiayaan Keganasan dan Hasil daripada Aktiviti Haram 2001 (AMLA) untuk menjalankan siasatan dana diterima mangsa.

“Kemudian mangsa diarahkan untuk memindahkan semua wang di dalam akaun simpanan miliknya ke akaun yang diberikan kononnya untuk membantu pihak polis menjalankan siasatan terhadap dana-dana tersebut,” ujarnya, mangsa telah membuat 20 transaksi pemindahan wang keseluruhan lebih kurang RM516,000 ke 12 akaun bank atas nama individu berlainan yang tidak dikenali di antara 15 April hingga 22 Mei.

Menyedari ditipu Maria berkata, mangsa sedar setelah ‘Sarjan Zulkifli Etot’ tidak menghubunginya semula untuk memaklumkan kedudukan dana akaun bank beliau seperti yang dijanjikan.

Sementara itu, mangsa kedua kata Maria, adalah seorang penjawat awam di Pekan Engkilili, Sri Aman yang terpedaya setelah menerima panggilan telefon dari seorang lelaki yang memperkenalkan diri sebagai “Encik Ibrahim” dari Lembaga Hasil Dalam Negeri (LHDN) Cyberjaya yang mendakwa mangsa mempunyai tunggakan cukai atas sebuah syarikat yang didaftar atas nama mangsa.

“Kemudian panggilan telefon telah disambungkan kepada seorang lelaki yang memperkenalkan diri sebagai “Sarjan Shahrizal” dari Jabatan Siasatan Jenayah (JSJ) Ibu Pejabat Polis Kontijen (IPK) Kuantan,” katanya mangsa juga membuat penafian berhubung syarikat atas nama beliau itu.

Maria memberitahu panggilan itu kemudian disambungkan kepada “Inspektor Daniel” iaitu Pegawai Bukit Aman. “Inspektor Daniel” seterusnya mendakwa mangsa disyaki terlibat dan mempunyai kaitan dengan seorang suspek yang ditangkap bersabit kes dadah dan pengubahan wang haram.

Tambahnya, ‘Inspektor Daniel’ juga mengatakan mangsa disyaki menjual kad ATM dan menerima komisyen sebanyak RM228,000 dari kegiatan suspek yang ditangkap itu dan kemudian taliannya telah disambungkan lagi kepada seorang lelaki yang memperkenalkan diri sebagai “Hor Kai Xin” iaitu Pegawai AMLA, Bank Negara Malaysia.

“Suspek mengarahkan mangsa memindahkan wang dari akaun bank miliknya ke satu akaun yang diberikan untuk tujuan siasatan dan membersihkan akaun milik mangsa,

“Pada hari yang sama, mangsa memindahkan wang berjumlah lebih kurang RM6,600 ke satu akaun bank atas nama individu tidak dikenali.

“Kemudian mangsa menyedari telah ditipu selepas memindahkan wang kepada suspek dan tampil membuat laporan polis,” katanya dalam satu kenyataan semalam.

Oleh Diyana Samsuddin

See author's posts


Lisbon kuat kuasa peraturan baharu

LISBON: Lisbon menguatkuasakan peraturan baharu bermula 15September ini dalam usaha mengekang penyebaran Covid -19.

Antara undang-undang baharu termasuk had penjualan dan penggunaanalkohol yang hanya dibenarkan sehingga jam 8 malam sahaja.

Selain itu, pihak berkuasa juga mengehadkan perhimpunan hanya kepada10 orang.

Penguatkuasaan itu itu susulan peningkatan kes Covid-19 sejak tigaminggu lalu.

Data Kementerian Kesihatan menunjukkan 585 kes baharu dilaporkanpada Khamis sementara 646 kes dilaporkan pada hari sebelumnya, angkatertinggi sejak pertengahan April.

Sekurang-kurangnya 1,852 kematian akibat pandemik itu direkodkansehingga kini.-AFP

See author's posts


Tambah mesin ATM di Sebuyau

SEBUYAU : Keperluan untuk menambah mesin pengeluaran wang automatik (ATM)
di kawasan Sebuyau dirasakan amat perlu pada masa kini.

Menteri Muda Infrastruktur dan Pembangunan Pelabuhan Datuk Julaihi Narawi
berkata, setakat ini hanya terdapat satu sahaja mesin ATM di Pasar Sebuyau yang
menjadi kegunaan penduduk di kawasan tersebut.

“Dengan peningkatan penggunaan perkhidmatan perbankan elektronik
sekarang, adalah sangat penting untuk menambah mesin ATM di Sebuyau ini.

“Apatah lagi dalam tempoh sukar seperti ini yang menyebabkan semua
penduduk di sini bergantung kepada mesin ATM untuk mengambil wang
masing-masing,” katanya kepada pemberita ketika dihubungi semalam.

Menurut Julaihi yang juga Ahli Dewan Undangan Negeri (ADUN) Sebuyau,
keadaan ini telah diambil maklum dan beliau berharap supaya pihak bank tempatan
dapat melihat keperluan mengadakan mesin ATM di sini dalam masa terdekat.

Masalah kekurangan mesin ATM yang dihadapi penduduk Sebuyau telah tular di
laman sosial Facebook beberapa hari lalu yang memaparkan penduduk terpaksa
beratur panjang untuk mengambil wang.

Tambah Julaihi, keadaan penduduk di Sebuyau yang terpaksa beratur panjang
untuk menggunakan mesin ATM amat jelas menunjukkan perkhidmatan tersebut perlu
ditambah.

Keadaan ini, jelas menunjukkan bahawa perlunya penambahan mesin ATM di luar
bandar termasuk Sebuyau yang sudah begitu ‘dekat’ dengan Kuching dan Samarahan,
katanya.

Julaihi turut memberitahu bahawa beliau memang ada perancangan untuk
memohon bank-bank tempatan supaya
memasang mesin ATM di kawasan Sebuyau dalam masa terdekat.

Katanya, beliau juga telah berbincang dengan penduduk tempatan berkenaan
dengan perkara ini dan akan di usahakan secepat mungkin.

See author's posts


MEDAC bantu perluas industri tanaman jagung

ILMU PERTANIAN… Menteri Pembangunan Usahawan dan Koperasi (MEDAC) Tan Sri Noh Omar ketika melawat ladang ta- naman fertigasi timun dan tanaman fertigasi cili oleh Kope- rasi Kariah Masjid Impian Emas pada Program Lawatan Turun Padang Menteri MEDAC ke KOOP di Johor Bahru semalam.• Foto BERNAMA

JOHOR BAHRU: Kementerian Pembangunan Usahawan dan Koperasi (MEDAC) akan membantu dalam memperluaskan industri tanaman jagung bagi menampung keperluan bahan makanan ternakan.

Menterinya Tan Sri Noh Omar berkata koperasi pertanian di bawah Suruhanjaya Koperasi Malaysia (SKM) dan Jabatan Pertanian, misalnya boleh bekerjasama untuk memperbanyakkan projek tanaman jagung.

“Koperasi pertanian di bawah SKM sudah tentu akan bekerjasama dengan Jabatan Pertanian dan boleh jadi, kita kongsi modal bersama.

“Mungkin Jabatan Pertanian boleh beri benih, jadi koperasi boleh beri modal untuk membersihkan tanah kerana Jabatan Pertanian sering memberikan bantuan peralatan tetapi untuk membersihkan tanah SKM akan bantu,” katanya pada sidang media selepas melawat Koperasi Kariah Masjid Taman Impian Emas, di sini hari ini.

Menteri Pertanian dan Industri Makanan (MAFI) Datuk Seri Dr Ronald Kiandee baru-baru ini berkata pihaknya akan memperluaskan industri tanaman jagung negara bagi menampung keperluan bahan makanan ternakan.

Beliau berkata bekalan jagung untuk makanan ternakan terutama ayam di negara ini diimport sepenuhnya dari negara luar yang mana jika pengeluar menaikkan harga, ia sekali gus memberi kesan kepada harga ayam dan telur tempatan.

Sementara itu, mengenai koperasi masjid, Noh berkata MEDAC menyasarkan sebanyak 300 koperasi masjid diwujudkan pada tahun ini.

Beliau berkata secara keseluruhan terdapat sebanyak 6,450 masjid di seluruh negara dan hanya 454 daripadanya mempunyai koperasi masjid.

“Jadi, penunjuk prestasi utama kita hendak tambah 300 lagi koperasi masjid, jadi kurang-kurang hendak ada 10 peratus koperasi masjid. Kita harap koperasi ini bukan sahaja terlibat dalam sektor pertanian tetapi juga peruncitan, katering, pelancongan dan lain-lain,” katanya. – Bernama

See author's posts


JKR bertindak tegas tangani ‘projek sakit’

SIBU: Sebanyak 340 projek dikategorikan sebagai ‘projek sakit’ dengan 35 daripadanya kritikal yang terpaksa ditangguh, di seluruh negeri setakat ini.

Timbalan Premier Sarawak, Datuk Amar Douglas Uggah Embas berkata, pandemik Covid-19 yang bermula pada Mac 2020 menyumbang kepada keadaan itu.

“Kita juga mempunyai kontraktor yang menghadapi masalah tenaga kerja, kewangan atau bahan binaan selain subkontraktor mereka yang gagal melaksanakannya.

“Kini hampir empat tahun berlalu, situasi pandemik telah bertambah baik. Kami mahu semua kontraktor dianugerahkan mana-mana projek untuk dilaksanakan mengikut jadual dan dalam kualiti yang diperlukan.

“Saya meminta semua pejabat Jabatan Kerja Raya (JKR) di Sarawak mulai sekarang supaya bersedia untuk mengambil tindakan keras terhadap mereka yang tidak mencapai prestasi yang diharapkan,” katanya ketika melawat pejabat JKR Bahagian Sibu, semalam.

Ahli Dewan Undangan Negeri (ADUN) Bukit Saban itu berkata, adalah menyedihkan projek yang bertujuan untuk kepentingan rakyat masih mengalami kelewatan untuk disiapkan atau paling teruk, tertangguh secara kritikal.

“Jabatan perlu menaikkan bendera merah apabila sebarang kerja pembinaan tertangguh selama 60 hari.

“Ini bermakna mereka harus memantau prestasi kontraktor dengan teliti. Kami khuatir jika tiada tindakan diambil, keadaan boleh menjadi lebih teruk dan berakhir sebagai projek sakit.

“Saya juga pernah berkata pada masa lalu bahawa jika kontraktor gagal memulakan kerja dalam tempoh satu bulan selepas penyerahan tapak, JKR boleh meneruskan penamatan kontrak,” katanya.

Uggah berkata, jabatan itu dijangka mengendalikan lebih banyak projek tidak lama lagi memandangkan Sarawak telah diberi kuasa autonomi untuk melaksanakan projek persekutuan bernilai RM50 juta dan ke bawah tanpa merujuk kepada Putrajaya.

“Jadi, itulah sebabnya kecekapan dan produktiviti tinggi kami merupakan aspek yang sangat penting sekarang,” katanya.

Oleh AKUN GIMAN

See author's posts


Program Rumah MySejahtera diteruskan

KUCHING: Jabatan Bomba dan Penyelamat Malaysia (JPBM) akan meneruskan program Rumah MySejahtera di seluruh dengan memfokuskan membaiki serta membaik pulih rumah yang dikenal pasti.

Pengarah JPBM Dato Mohamad Hamdan Wahid berkata tahun ini, lebih banyak rumah akan dibaiki menggunakan peruntukkan bajet tahun 2020.

“Kita akan melihat semula profil pemohonan namun tahun hadapan kita akan lihat semula program ini bergantung kepada peruntukan dan kelulusan daripada kerajaan,” ujarnya.

Belia berkata demikian kepada pemberita semasa Majlis penyerahan rumah MySejahtera di Kampung Quap Dayak semalam.

Beliau berkata sejak tahun 2015, sebanyak 150 buah rumah sejahtera telah dibina dan lebih kuran 200 buah rumah telah diselenggara.

“Kesemua rumah ini telah dibina dibawah JPBM kepada kategori dan profil penduduk yang telah  dikenalpasti sama ada yang telah mengalami kebakaran atau bencana alam atau yang dalam kategori B40 iaitu yang memerlukan.

“Program ini adalah untuk menyantuni masyarakat dalam keadaan yang mungkin memerlukan bantuan dan pmbinaan ini dibawah peruntukan Jabatan Kerajaan Tempatan (JKT) dan melalui Pihak Berkuasa Tempatan (PBT),” jelasnya.

Beliau berkata setakat tahun lepas dan hingga kini, sebanyak enam buah rumah telah dibina di Sarawak.

“Selepas ini kita akan teruskan untuk membaiki rumah dan kita akan lihat semula bajet dan projek baiki rumah ini kita akan bekerjasama dengan Kementerian Perumahan dan Kerajaan tTempatan sbb kerana mereka yang mengendali bajet duduk dibawah JKT,” ujar Hamdan.

Pada majlis sama, seorang penduduk Kampung Quap Dayak, Anang Giranang berusia 44 tahun telah menerima sebuah rumah baru melalui program MySejahtera.

Pembinaan rumah telah bermuka pada Disember 2019 dan siap pada Mac 2020.

Oleh Alexandra Lorna

See author's posts


Empat beranak tumpang teduh di pondok usang

JOHOR BAHRU: Berat mata memandang, berat lagi bahu yang memikul, itu gambaran keadaan empat beranak yang menumpang teduh di sebuah pondok usang di Jalan Lumba Kuda, di sini, semenjak setahun setengah yang lepas.

Muhamad Farid Ibrahim, 34, berkata atas belas kasihan serta pertolongan seorang lelaki yang dikenali sebagai D.Raja Mohan, 53, dia sekeluarga dapat tinggal di pondok usang yang sebelum ini merupakan kantin sebuah tokong.

Lelaki berasal daripada Tumpat, Kelantan itu berkata dia terpaksa membawa isteri Siti Zaleha Ismail, 37, serta dua anaknya iaitu Nur Aini Sofiya, 16, dan Muhamad Syazwan Imran, 9,  keluar daripada rumah sewa kerana tidak mempunyai pendapatan tetap.

Bagaikan jatuh ditimpa tangga, dia yang mencari pendapatan sebagai tukang rumah dan membaiki motosikal  turut meluahkan perasaan semakin buntu kerana hilang punca rezeki semenjak tiga bulan lepas kerana tiada kerja sejak Perintah Kawalan Pergerakan (PKP) dilaksanakan 18 Mac lepas.

“Kami bayar bil elektrik dan air kepada pihak tokong kerana benarkan kami tinggal di pondok usang itu, tetapi selepas mengetahui saya tidak ada kerja buat masa ini, mereka menjelaskan saya tidak perlu bayar,” katanya kepada pemberita  selepas menerima sumbangan barangan keperluan asas dan wang tunai daripada Econsave Cash & Carry Sdn Bhd di pondok usang itu, di sini.  Malah katanya, kedua-dua anaknya tidak dapat ke sekolah sejak awal tahun ini kerana dia tidak cukup wang untuk membiayai perbelanjaan mereka.

“Kalau lapar saya terpaksa minta tolong orang, saya tidak mengapa…yang penting isteri dan anak-anak dapat mengalas perut,” katanya sambil menambah dia tidak pernah mendapat bantuan daripada mana-mana pihak termasuk Bantuan Prihatin Nasional kerana tidak mempunyai telefon bimbit untuk membuat permohonan.

Telefon saya sudah digadai di kedai pajak kerana saya perlukan duit, setakat ini ada satu sahaja telefon bimbit isteri tetapi hanya telefon biasa dan tiada internet, katanya yang menjelaskan terpaksa merahsiakan keadaan yang dialaminya kepada keluarga sebelum ini.

Beliau berkata dengan menggunakan telefon isterinya untuk bertanya khabar ibu di kampung yang rindu untuk melihat mereka sekeluarga setelah tidak dapat pulang raya tahun lepas,” katanya.

Muhamad Farid berkata dia bersyukur mempunyai tempat berteduh, namun atas faktor keselamatan, selain diancam gangguan anjing liar dan haiwan berbisa seperti ular, dia berharap ada pihak yang sudi menghulurkan bantuan agar dapat berpindah daripada kawasan yang lebih selamat.- Bernama

See author's posts


Covid-19: Jumlah korban cecah 252,682

NEW YORK: Seramai 250,134 orang di seluruh dunia maut akibat Covid-19, menurut data Johns Hopkins University pada Isnin petang, lapor agensi berita Xinhua.

Sementara itu, sebanyak 3,571,615 kes dilaporkan di lebih 180 negara dan wilayah.

Amerika Syarikat melaporkan jumlah korban paling ramai iaitu 68,387 orang.

Negara lain seperti Sepanyol, Itali, Britain dan Perancis pula masing-masing mencatatkan lebih 20,000 kematian. – Bernama

See author's posts


TV Sarawak peluang kepada generasi muda

MIRI: Stesen televisyen tempatan, TV Sarawak yang bakal beroperasi pada penghujung tahun ini diharapkan mampu membangunkan industri media hiburan dan kreatif di negeri ini, terutama kepada penerbit rancangan dan syarikat produksi tempatan.

Penjawat awam, Hillary Henry berkata, kewujudan TV tempatan ini akan memberi peluang kepada anak Sarawak bagi menonjolkan bakat dan daya kreativiti mereka dalam penghasilan produksi untuk tatapan umum.

“Walau bagaimanapun, pengisian program hendaklah menjurus kepada mempromosikan karya bahasa, tradisi dan budaya masyarakat Sarawak yang berbilang kaum selain mempromosikan destinasi pelancongan di Sarawak,” katanya.

Manakala, pelajar, Roslin Niyak, berharap bahan atau rancangan yang diterbitkan di stesen tv tempatan itu memenuhi cita rasa penonton.

“Diharapkan, apa-apa rancangan yang disiarkan di TV Sarawak itu ini   menepati selera penonton,” katanya.

Semalam, Ketua Menteri, Datuk Patinggi Abang Johari Tun Openg dalam ucapan sempena sambutan Hari Sarawak di sebuah hotel terkemuka di sini,berkata Sarawak bakal memiliki stesen tv sendiri, TV Sarawak menjelang akhir tahun ini.

Katanya, jika berjalan lancar, TV Sarawak akan memulakan percubaan teknikalnya kerana Sarawak diberi lesen 10 tahun oleh Kementerian Multimedia dan Komunikasi untuk mengendalikan stesen televisyen berpusat di Kuching.

Menurutnya, stesen televisyen itu dikenalikan oleh syarikat berkepentingan kerajaan (GLC) Sarawak iaitu Sarawak Media Group (SMG).

“SMG akan menguruskan stesen televisyen itu dan menyediakan perkhidmatan penyiaran sebagai saluran bebas ke udara, penerbitan dalam talian dan perkhidmatan penyediaan maklumat,” katanya.

Sehubungan itu, Abang Johari mahu semua pemain industri kreatif tempatan di negeri ini, merebut peluang itu, selepas TV Sarawak beroperasi sepenuhnya kelak.

“Insya-Allah, dalam waktu terdekat ini, kita akan dapat menyediakan platform untuk peminat industri kreatif kita, mempamerkan dan hasil karya mereka.

“Jika semua berjalan lancar, TV Sarawak akan memulakan percubaan teknikalnya pada hujung tahun,” katanya.

Turut hadir, Yang di-Pertua Negeri, Tun Pehin Sri Abdul Taib Mahmud dan isteri, Toh Puan Datuk Patinggi Raghad Kurdi Taib, ketiga-tiga Timbalan Ketua Menteri iaitu Datuk Amar Douglas Uggah Embas, Tan Sri Datuk Amar James Jemut Masing dan Datuk Amar Awang Tengah Ali Hasan.

Oleh Liong Chai Ling

See author's posts


Budaya lompat parti bukan langkah bijak

KUCHING: Timbalan Ketua Menteri, Tan Sri Dr James Masing berkata budaya lompat parti telah berlaku di Sarawak walaupun ia bukanlah satu perkara yang dihormati dan langkah yang bijak.

Masing merujuk kepada keputusan Ahli Parlimen Selangau, Baru Bian yang juga bekas Ketua PKR Sarawak melompat parti daripada PKR ke Parti Sarawak Bersatu (PSB) sambil menyifatkannya sebagai suatu definasi baharu ‘katak politik’.

“Atas sebab ini, institusi tertinggi iaitu Parlimen atau Dewan Undangan Negeri selama ini cuba untuk memperkenalkan undang-undang anti-lompat parti bagi mengelakkan wakil rakyat daripada berbuat demikian.

“Ini disebabkan mereka yang melompat parti ini atau ‘katak’ adalah amat menghinakan kerana mereka telah hilang kepercayaan yang diberi oleh rakyat kepada mereka,” kata Masing yang juga Presiden Parti Rakyat Sarawak (PRS).

Dengan melompat parti, beliau berkata wakil rakyat ini akan kehilangan nilai kredibiliti serta integriti dan akhirnya hilang nilai di mata rakyat.

“Jangan cuba merosakkan atau merendahkan nama baik profesion,” tambah Masing.

Baru yang menyertai PSB bersama dengan Ahli Dewan Undangan Negeri Batu Lintang, See CHee How berkata beliau adalah ‘katak baik’ dan ‘katak bijak’ dalam arena politik yang dinamik.

See author's posts


Pertandingan Nopeng pelihara kesenian, kebudayaan Bumi Kenyalang

KUCHING: Majlis Seni Sarawak (MSS) akan menganjurkan lebih banyak program berunsurkan kesenian dan kebudayaan pada masa akan datang khususnya bagi generasi baharu di negeri ini, Kata Ketua Eksekutif Majlis Seni Sarawak, Sharkawi Amit.

Menurutnya, inisiatif yang telah diambil oleh Kementerian Pelancongan, Kesenian dan Kebudayaan Sarawak dalam menganjurkan Pertandingan Nopeng adalah baik untuk memelihara dan memulihara kesenian dan kebudayaan yang ada di Bumi Kenyalang ini.

“Seperti yang kita ketahui negeri Sarawak ini kaya dengan kesenian dan kebudayaan yang pelbagai. Salah satu daripadanya adalah tarian nopeng. Ia perlu terus dihidupkan di negeri ini supaya tradisi itu tidak berkubur dan generasi baharu mengetahui bahawa ia mampu menyatupadukan rakyat negeri ini.

“Nopeng ini juga membawa maksud ‘Tarian’ yang sinonim dengan masyarakat kita pada hari ini. Aktiviti nopeng boleh dijulang sebagai lambang keharmonian dan perpaduan di negeri kita kerana ianya selalu menjadi pilihan untuk berhibur kepada semua lapisan masyarakat di negeri ini tanpa mengira bangsa dan peringkat umur.

Beliau berkata demikian kepada media selepas majlis Pertandingan Nopeng peringkat akhir, di Dewan Suarah, Kuching, Semalam.

Beliau turut berkata, pertandingan yang dianjurkan kali ini telah mendapat sambutan hangat ramai daripada orang awam.

“Kita menerima banyak permintaan daripada orang awam untuk menganjurkan lebih banyak program seperti ini di masa hadapan.

Ini adalah kerana pertandingan kali ini hanya melibatkan peserta dari umur 7 sehingga 18 tahun sahaja.

“Pihak kami telah merancang akan mengadakan lebih banyak aktiviti dan program kesenian dan kebudayaan di masa akan datang dalam , bukan sahaja di Kuching malah di seluruh Sarawak.

“Oleh itu, saya menyeru agar penggiat kesenian dan kebudayaan di negeri ini untuk terus mempraktiskan apa yang sudah mereka amalkan dan memperkenal kesenian dan kebudayaan tersebut kepada generasi bahru agar ianya tidak lenyap ditelan zaman,” jelasnya.

Oleh Jeakqleyn Yacho

See author's posts


Bujang Berani Iban Dua

Tusun Ke-8

RAJA BROOKE BEBAIK ENGGAU NANANG

“Kami setuju,” ku saut Nanang lalu ngasuh Uyu apai Ikum nyuaka tajau nya ngagai perintah Raja.

Kena bala pengayau Raja Brooke nanda pemaik sida enggau Nanang seduai Luyoh seiku babi pan disayat ba mua mayuh. Ngena darah babi nya sida besampi sereta besumpah enggau pangan diri enda bemunsuh agi. Bendar bala nembiak Nanang seduai Luyoh makai ngirup begulai enggau bala perintah Raja malam nya.

Pagi seiti bala perintah Raja pan mupuk niki ke tuchung Bukit Sadok laban ti deka numbangka kuta Rentap di Bukit Sadok nya lalu deka nangkap Rentap. Bendar amai sida beperang maya nya. Enti nadai bedil ‘Bujang Sadok’ mechahka kuta nya, pulai puang baka ke dua kali suba bala perintah Raja. Udah dinding tebelian kuta Bukit Sadok nya pechah dibedil ‘Bujang Sadok’ nya baru bala pengayau perintah Raja ulih masuk ke dalam kuta nya. Taja kuta nya alah, nadai mayuh ga bala Rentap ti bebadi. Bala sida ke indu enggau nembiak mit udah lama diasuh Rentap rari ari endur nya. Ari padah seiku burung ti baka gamal manuk iya udah nemu menalan nya enda ulih ditanka sida agi. Libau-Rentap empu pan nadai dalam kuta nya agi maya bala Raja Brooke tama kuta nya. Udah ti ngasuh bala pungka lelaki nyerahka diri, Libau-Rentap pan lesap enda temu penunga. Nya mih, kenu ku cherita orang tuai dulu kelia, Libau tu ukai mensia segenda tang mih mensia berantu.

KOTA BUKIT SADOK TUMBANG

Udah ti nunu kuta Bukit Sadok, Raja Charles Brooke ngempuruka sereta bejaku ba mua bala tuai Iban Batang Layar, Paku enggau Skrang. Raja Charles Brooke madah, perintah Raja badu agi belaya enggau Nanang. Iya mega madah, Nanang nadai munsuh agi. Iya mega nangkan Nanang, enda tau ngayau agi enti enda dibai perintah Raja. Reti nya Nanang tau ngayau enti ari tanah perintah Raja aja.

“Kita bala Iban anang belaya sereta bemunsuh enggau pangan diri agi. Kita badu ngayau ngelaban pangan diri agi. Kemeranka pengawa bumai betupi enggau dagang kita. pia ku Raja Charles Brooke.

”Nuan Nanang patut diau mendam nyadi tuai di Buluh Antu, Padeh. Pia mega nuan Luyoh patut diau mendam lalu nyadi tuai di Sungai Langit di Ulu Layar,” pia ku Raja Charles Brooke.

RAJA MUDA NGUKUM KAYAN-KENYAH

Ba pun taun 1863, Tuan Muda Vyner Brooke mai bala Iban Saribas baka Nanang ari Padeh, Linggir ‘Mali Lebu’ ari Paku, Bakir ari Betong, Minggat apai Runai seduai Chulo ‘Tarang’ ari Awik enggau Krian ngayau lalu ngukum bansa Kayan enggau Kenyah di Ulu Batang Rajang laban sida ngelalaika Sawing seduai Skalai ke rari kin udah ti munuh dua iku pemesai bansa British di Kanowit. Pulai ari ke ngayau Kayan-Kenyah di Ulu Batang Rajang, Tuan Muda ngempuruka semua tuai kayau dalam menua bagi kedua baum di Kubu James di Nanga Skrang. Ba aum nya Tuan Muda meri besai terima kasih ngagai bala bujang berani Iban, lebih agi Nanang ke udah nunjukka pemerani ngelaban munsuh. Iya mega muji Nanang laban ti udah talukka perintah Raja sepengudah seduai menyadi iya Luyoh nunduk di Bukit Sadok kena 25 September 1861 suba. Maya nya mega perintah Raja Brooke mulaika 400 tajau rusa ti ke jamin seduai menyadi suba.

NANANG DIBERI PANGKAT OK PEMANCHA

Dalam taun 1886, perintah Raja meri pangkat Orang Kaya Pemancha ngagai Nanang, sama enggau pangkat niang apai iya Orang Kaya Pemancha Dana ‘Bayang’. Maya tu mega Bunyau apai Bakir diberi pangkat ti mai gelar Pengarah. Iya mih Iban ti keterubah diberi pangkat Pengarah di Sarawak maya nya. Pengawa tu dipenyadi Tuan Raja empu di Kubu Lili di Betong.

Dalam taun 1879,Tuan Maxwell ti nyadi Residen Simanggang, ngasuh Orang Kaya Pemancha Nanang nguluka bala pengayau perintah Raja ngayau lalu ngalahka tuai Iban Skrang ti benama Kedu “Lang Ngindang” di Bunu. Ba kayau tu Nanang mega dibantu bala Minggat seduai Tarang ari Kalaka enggau Jabu seduai Utik ari Bangat, Skrang. Dalam kayau tu, menyadi Nanang enggau anak menyadi iya ti benama Senabang seduai Timban (anak niang Aji) bebendar amai belaban enggau munsuh. Tepantup tenguk seduai ti deka bebalaska niang apai seduai ke udah dipumpung orang Skrang di Sungai Langit dalam taun 1858 suba.

Dalam taun 1886 mega, Nanang sekali agi dipaduka perintah Raja nyadi tuai kayau ngalahka Ngumbang seduai Bantin tuai Iban Ulu Batang Ai ke angkat ngelaban perintah kenyau ari taun 1882 suba. Nanang nguluka bala Raja ti betubuh lebih 12,000 iku ngayau Bantin seduai Ngumbang ba menua ti benama Kadang di Kalimantan, Indonesia ti kena pegai perintah Belanda maya nya. Ba kayau tu bala perintah Raja ti betuaika OKP Nanang munuh lebih dua puluh iku nembiak Bantin seduai Ngumbang lalu nunu lebih lapan puluh buah rumah panjai Iban ngelingi menua nya.

Dalam taun 1898 OKP Nanang udah tuai amai tang agi mih iya dikearapka perintah Raja ngayau bala Iban ti agi ngelaban perintah di Sungai Yong enggau Cheremin di Ulu Batang Rajang. Taun nya mih ke penudi Nanang nyadi tuai kayau bala perintah Raja. Engka enti baka ba jeman taun 2000 diatu OKP Nanang tu mih nyadi Jeneral (Kepala Sedadu) perintah Raja Charles Brooke?

NANANG NYADI ADUN SARAWAK

OKP Nanang masuk agama Kristian taun 1891. Iya dipilih perintah Raja nyadi Kaban Kunsil Nengeri (ADUN) menua Sarawak ngarika bansa Iban datai ke iya mati dalam taun 1902. Iya dianjung ngagai Pendam Terusu di Padeh, Layar berimbai enggau pendam niang apai iya OKP Dana ‘Bayang’ enggau menyadi iya Aji apai Limpa. Menyadi lelaki Nanang ti benama Buda seduai Unting sama nyadi Katekis Gerija Kristian Anglika.

OKP Nanang seduai Pengarah Ringkai mati maya ‘Kayau Lus’ nya, ngelaban Bantin Ijau Lelayang.

Ngenang pasal pemutus OKP Nanang ti nyerahka diri ngagai perintah Raja James Brooke taun 1861, lalu enda nyadi nanahka Libau Rentap di Bukit Sadok, endang penemu ti pintar; ukai tegal buyan, tang laban seduai ingatka pesan apai seduai OKP Dana ari Kumang. Enti sema seduai nyadi enggau Libau Rentap ngetanka kuta Bukit Sadok, tentu seduai sama nasit enggau Aji enggau dua iku anak iya nya. Nya mih kaul jaul Bujang Berani Iban ‘Iban Warriors’ enggau Bunsu Petara (Orang Panggau Libau / Gelong). Pechaya tauka enda bala pemacha, nya bepanggai ba diri empu ga.

(Betampung ba Tusun Ke-9 minggu nyin ila)

Nya mih asal penatai bujang berani Iban nyentuk ke jeman Raja Brooke. Bansa Melayu Sarawak enggau Iban enda kala bemunsuh ari kelia nyentuk ke diatu. Jeman kelia menya, di Batang Lupar, Saribas, Batang Rajang Iban semina bemunsuh enggau bansa Seru, Baketan, Beliun enggau Orang Ulu; nya pan tegal bansa Dayak ti ukai ‘Ibanic group’ mungkal nanjar bansa Iban maya sida bepindah ngiga menua baru endur bumai betaun. Terima kasih ngagai kaban FB ti udah ngirumka mayuh gambar bansa Dayak Borneo. Engka bala pemacha bisi tanya tauka deka ngirum gambar ti releven ngagai aku tau giga aku ba lumur whatsapp tu: 013 8325146

Oleh HARRY USUP UMBAR

See author's posts


Tiga mata ‘bertuah’

RALF Rangnick mempersoalkan bahasa badan Manchester United selepas sepakan penalti Cristiano Ronaldo merangkul kemenangan ‘bertuah 1-0 ke atas Norwich yang bergelut semalam.

Ronaldo mudah menyempurnakan sepakan penalti dalam babak kedua yang memberikan Rangnick kemenangan kedua berturut-turut dalam Liga Perdana Inggeris sejak dia menggantikan Ole Gunnar Solskjaer yang dipecat.

United mendapati sukar untuk mempamerkan rentak mereka untuk tempoh yang lama dan ia memerlukan beberapa tindakan cemerlang daripada David de Gea untuk memastikan mereka berada pada tahap yang sama sebelum gol ke-13 Ronaldo sejak menyertai semula kelab itu dari Juventus pada Ogos lepas.

“Ia adalah permainan yang sangat sengit, sangat fizikal,” kata Rangnick. “Kami perlu mampu bersaing di peringkat seperti itu. Masih ada ruang untuk penambahbaikan dalam bidang ini.

“Separuh masa kedua sedikit lebih baik tetapi pada akhirnya kami bernasib baik kerana mempunyai rekod bersih. Ia adalah satu lagi rekod bersih tetapi masih banyak kerja yang perlu dilakukan.

“Ia juga soal bahasa badan dan fizikal dan ini adalah salah satu isu utama yang boleh kami lakukan dengan lebih baik.”

Skuad kendalian Rangnick itu menduduki tempat kelima Liga Perdana, sama mata dengan West Ham di tangga keempat, ketika bos dari Jerman itu berhasrat membawa kelabnya kembali ke tempat Liga Juara-Juara.

Walaupun United mesti meningkat dengan ketara ke atas persembahan biasa-biasa ini menentang kelab tercorot Liga Perdana, Rangnick pasti berpusa harti kerana tidak melepaskan gol dalam duaperlawananb berturut-turut dan sangat berbeza dengan pertahanan yang menyedihkan yang dilihat dalam kekalahan 4-1 di Watford yang menamatkan pemerintahan Solskjaer.

Rangnick, yang mengekalkan kepercayaan bersama pasukan yang menewaskan Crystal Palace 1-0 dalam perlawanan pertamanya hujung minggu lalu, mahu memperkenalkan gaya tekanan tempo tinggi kepada United.

Bagaimanapun, selepas membuat 11 pertukaran daripada sakuad yang seri dengan Young Boys dalam Liga Juara-Juara pada pertengahan minggu, terdapat kekurangan tenaga yang ketara tentang United pada masa-masa tertentu.

Norwich tanpa beberapa pemain selepas bos Dean Smith membayangkan kebimbangan mengenai Covid-19 tetapi mereka masih mampu memberi tentangan ke atas United. – AFP

See author's posts


Bursa Malaysia susut 2.02 mata

KUALA LUMPUR: Bursa Malaysia mengakhiri dagangan minggu ini secara kurang memberangsangkan selepas tidak berupaya mengekalkan momentum peningkatan awal ketika pelabur mengambil untung masing-masing susulan kenaikan baru-baru ini.

Pada 5.00 petang, indeks FTSE Bursa Malaysia KLCI (FBM KLCI) susut 2.02 mata kepada 1,422.59 daripada 1,424.61 pada akhir dagangan semalam.

Indeks penanda aras itu yang dibuka menokok 0.18 mata pada 1,424.79, berlegar sehingga paras terendah harian 1,421.36 dan paras tertinggi harian 1,429.48.

Sentimen pasaran kekal positif dengan kaunter untung mengatasi rugi iaitu 439 berbanding 407 manakala 427 kaunter tidak berubah, 1,003 tidak diniagakan dan 73 yang lain digantung dagangannya.

Jumlah dagangan berkurangan kepada 3.27 bilion unit bernilai RM1.76 bilion berbanding 3.31 bilion unit bernilai RM1.63 bilion, semalam.

Naib Presiden Penyelidikan Ekuiti Rakuten Trade Sdn Bhd Thong Pak Leng berkata pasaran ditutup lebih rendah biarpun indeks serantau utama kebanyakannya lebih tinggi, mengambil petunjuk positif daripada pasaran Wall Street dan Eropah.

Seorang penganalisis pula berkata kalangan pelabur menunggu data teras perbelanjaan penggunaan peribadi Amerika Syarikat (AS) pada lewat hari ini yang merupakan pengukur inflasi pilihan Rizab Persekutuan AS.

Di peringkat tempatan, saham wajaran tinggi PPB Group mendahului senarai kaunter yang susut selepas rugi 56 sen kepada RM16.56 diikuti oleh Maybank dan Petronas Chemicals yang turun enam sen masing-masing kepada RM8.57 dan RM7.07 manakala CIMB susut empat sen kepada RM5.31 dan Press Metal berkurangan lima sen kepada RM4.87.

CelcomDigi sebaliknya naik empat sen kepada RM4.34 dan Public Bank menokok dua sen kepada RM4.00, sekali gus membantu mengatasi kerugian dalam indeks utama.

Saham aktif menyaksikan MMAG, BSL Corporation MMAG dan Fitters masing-masing kekal pada dua sen, 1.5 sen dan lapan sen manakala MyEG naik 3.5 sen kepada 76.5 sen.

Di papan indeks pula Indeks FBM Emas turun  4.78 mata kepada 10,419.63; Indeks FBMT 100 susut 5.25 mata kepada 10,114.03 dan Indeks FBM Emas Shariah menguncup 6.36 mata kepada 10,716.43.

Indeks FBM 70 meraih 30.74 mata kepada 13,512.38 dan Indeks FBM ACE 23.47 mata lebih tinggi pada 5,226.80.

Bagi sektor, Indeks Perkhidmatan Kewangan turun 58.04 mata kepada 15,708.70; Indeks Produk dan Perkhidmatan Perindustrian susut 0.56 mata pada 171.08 manakala Indeks Perladangan menambah 10.80 mata kepada 6,741.28 dan Indeks Tenaga naik 4.54 mata kepada 836.81.

Jumlah dagangan di Pasaran Utama merosot kepada 1.94 bilion saham bernilai RM1.46 bilion berbanding 2.43 bilion saham bernilai RM1.32 bilion pada Khamis.

Waran sebaliknya meningkat  kepada 417.71 juta unit bernilai RM77.22 juta daripada 280.26 juta unit bernilai RM53.65 juta.

Di Pasaran ACE, jumlah dagangan meningkat kepada sejumlah 909.05 juta saham bernilai RM223.97 juta daripada 604.14 juta saham bernilai RM258.84 juta, semalam.

Selain itu, kaunter produk dan perkhidmatan pengguna menyumbang sebanyak 344.88 juta saham yang didagangkan di Pasaran Utama manakala produk dan perkhidmatan perindustrian (622.18 juta); pembinaan (105.81 juta); teknologi (338.12 juta); SPAC (sifar); perkhidmatan kewangan (67.56 juta); hartanah (102.37 juta); perladangan (21.46 juta); REIT (6.50 juta), dana tertutup (31,100); tenaga (123.16 juta); penjagaan kesihatan (71.16 juta); telekomunikasi dan media (48.50 juta); pengangkutan dan logistik (44.02 juta) serta utiliti (46.82 juta). – Bernama

See author's posts


PKS wujud 7.3 juta peluang pekerjaan

LAWAS: Perusahaan Kecil dan Sederhana (PKS) mewakili 98.5% daripada komuniti perniagaan termasuk perusahaan mikro, komuniti luar bandar, kumpulan B40 dan pembekal.

PKS memainkan peranan penting dalam mewujudkan peluang pekerjaan, menambahkan pendapatan serta menyumbang kepada pertumbuhan ekonomi negara termasuklah Sarawak.

Timbalan Ketua Menteri, Datuk Amar Awang Tengah Ali Hasan memberitahu, berdasarkan data yang dikeluarkan oleh Jabatan Perangkaan Malaysia, sumbangan PKS kepada KDNK Malaysia meningkat kepada 38.9% pada 2019 berbanding 38.3% yang dicatatkan pada 2018.

Pada 2019, PKS mewujudkan 7.3 juta pekerja yang menyumbang sebanyak 48.4% kepada guna tenaga negara (2018:48.0%), manakala dari segi eksport, sumbangan PKS meningkat kepada 17.9% daripada 17.3% pada 2018, katanya.

Beliau yang juga Menteri Pembangunan Bandar dan Sumber Asli Kedua, Menteri Perdagangan Antarabangsa dan Industri, Terminal Perindustrian dan Menteri Pembangunan Usahawan, menyatakan demikian ketika merasmikan Jum Regista Bisnes Sarawakku Sayang anjuran Kementerian Perdagangan Antarabangsa dan Industri, Terminal Perindustrian dan Pembangunan Usahawan Sarawak (MINTRED) dan Perbadanan Pembangunan Ekonomi Sarawak (SEDC) di Hotel Seri Malaysia di sini semalam.

Berikutan wabak covid-19 yang tidak pernah dialami sebelum ini dan pelaksanaan Perintah Kawalan Pergerakan (PKP), beliau berkata, semestinya akan memberi impak negatif kepada pendapatan PKS pada 2020.

Berdasarkan kaji selidik yang dijalankan oleh SME Corp. Malaysia, kira-kira 73% PKS dijangka mengalami kerugian tahun ini, tegas beliau.

Justeru itu, katanya, kerajaan Sarawak melaksanakan tiga (3) pakej bantuan khas di bawah Bantuan Khas Sarawakku Sayang (BKSS) yang merangkumi 28 jenis inisiatif dengan peruntukan berjumlah RM2.55 billion, manakala Kerajaan Persekutuan melalui Prihatin dan Penjana yang merangkumi 38 jenis inisiatif berjumlah RM49.5 billion untuk menyokong rakyat termasuk PKS dalam memulakan semula perniagaan dan menuju ke arah pemulihan.

“Sebagai contoh di bawah BKSS pengecualian pembayaran sewa untuk gerai dan premis dimiliki oleh pihak berkuasa tempatan dan agensi-agensi kerajaan berkepentingan (GLCs), geran berjumlah RM2,250 (RM1,500+RM750=RM2,250) untuk penjaja dan peniaga kecil, pengecualian fi permit dan lesen, diskaun untuk bil elektrik (5%-25%) dan bil air (10%-25%),” ujarnya.

Kerajaan Sarawak dengan kerjasama agensi-agensi kerajaan berkepentingan (GLCs) akan terus aktif membantu usahawan dan bakal usahawan untuk meneruskan perniagaan mereka dalam keadaan situasi pandemik Covid-19 ini, tambahnya.

Bagi RMK 11, MINTRED telah melaksanakan 124 program pembangunan kapasiti di seluruh Sarawak melalui kerjasama dengan pelbagai agensi dan persatuan, katanya dan  menambah, program itu telah memanfaatkan seramai 14,565 usahawan.

Antara program tersebut adalah Program Asas Keusahawanan seperti Kursus Asas Perakaunan, Kursus Asas Perniagaan, Program Kemahiran Keusahawanan seperti Kursus Teknologi Pemprosesan Makanan dan Kursus Hasilan Daging, Program Pensijilan Pengendalian Makanan dan Simposium Usahawan Kontraktor.

Selain itu, MINTRED juga menganjurkan kursus pemasaran eDagang bagi mengukuhkan lagi pengetahuan dan kemahiran usahawan dalam penggunaan teknologi digital dan ICT. Antara program tersebut adalah Bengkel Shopify Dropshipping, ePhoto & eVideo Product Presentation, Program Mobile Entrepreneur dan Creative Content Marketing – Youtubing.

Menyentuh Program Jum Regista Bisnes Sarawakku Sayang (REGISTA), data daripada Kementerian Kerajaan Tempatan dan Perumahan, terdapat seramai 44,015 penjaja dan peniaga kecil di bawah pihak berkuasa tempatan (PBT) di seluruh negeri Sarawak, katanya dan menegaskan, daripada bilangan berkenaan, seramai 25,663 penjaja dan peniaga kecil masih tidak mempunyai lesen/permit perniagaan.

Oleh Adeng Edrus

See author's posts


Posa kekal Presiden FAS

DATUK Posa Majais kekal menerajui Persatuan Bola Sepak Sarawak (FAS) bagi penggal 2021-2024 pada Mesyuarat Agung Tri-Tahunan persatuan berkenaan, di Mukah semalam.

Posa mengekalkan jawatan tertinggi persatuan itu setelah mendapat pencalonan daripada semua persatuan bola sepak bahagian negeri ini.

Beliau merupakan calon tunggal menyandang jawatan itu buat kali ketiga selepas menjawat jawatan tersebut melalui lantikan Exco pada Januari 2017.

Sementara itu, Saif Jubaidi turut mengekalkan jawatan beliau selepas beliau dipilih sebagai Timbalan Presiden FAS bagi penggal kedua.

Bagi jawatan Naib Presiden, seramai 12 pencalonan telah diterima bagi mengisi lima kekosongan jawatan tersebut.

Hasil undian Naib Presiden FAS disandang oleh Philip Jabu (Serian FA), Nicol Agoi (Kapit FA), Royston Valentine (Mukah FA), Awang Madihi Awang Yatem (Bintulu FA) dan Razak @ Abdul Razak Salleh (Samarahan FA).

Dalam pada itu, Posa dalam ucapan alu-aluannya berharap agar barisan kepimpinan persatuan yang telah dipilih tersebut dapat bersama-sama membangunkan dan mengembalikan kegemilangan bola sepak di Sarawak.

Katanya tugas yang dipikulnya adalah tanggungjawab besar dan berjanji akan berusaha memastikan FAS terus maju dalam persaingan bola sepak tanah air.

“Tugas ini sememangnya berat tetapi saya akan menggalas tanggungjawab ini dengan penuh komitmen bagi memastikan FAS terus berfungsi malah mampu menangani sebarang masalah.

“Walaupun perlu berdepan pelbagai cabaran, fokus utama ialah memantapkan skuad Sarawak United FC yang bertanding dalam Liga Super musim depan,” ujarnya yang juga merupakan Pengerusi Sarawak United dan turut dilantik sebagai Naib Presiden Persatuan Bola Sepak Malaysia (FAM).

Antara kejayaan beliau ialah mengemudi Sarawak United FC muncul sebagai naib juara Liga Premier 2021 dan berjaya mara ke pentas Liga Super 2022.

Pada majlis itu juga, Posa turut mengumumkan Setiausaha Agung FAS baharu ialah Paza Dan serta pengerusi baharu Sarawak United FC, Saif Bujang.

See author's posts


Kemajuan tidak dapat dicapai jika amalan rasuah berleluasa

ARAU: Raja Perlis Tuanku Syed Sirajuddin Putra Jamalullail bertitah kemajuan tidak dapat dicapai sekiranya amalan rasuah berleluasa dalam kehidupan seharian masyarakat.

Baginda bertitah perbuatan seperti meminta, menawar, memberi dan menerima rasuah adalah salah disisi agama dan undang-undang negara.

“Amalan rasuah jika tidak dibendung akan mengakibatkan banyak masalah sosial dan seterusnya boleh mengancam kesejahteraan negara,” titah baginda pada Istiadat Pengurniaan Darjah Kebesaran, Bintang dan Pingat Sempena Ulang Tahun Keputeraan Baginda Ke-79 di Istana Arau, semalam.

Hadir sama Menteri Besar Perlis, Datuk Seri Azlan Man dan barisan exco kerajaan negeri.

Seramai 325 penerima Anugerah Darjah Bebesaran Negeri Perlis sempena Ulang Tahun Keputeraan Ke-79 Raja Perlis Tuanku Syed Sirajuddin.

Baginda berkenan menganugerahkan darjah-darjah kebesaran itu kepada 22 orang penerima semalam, manakala 303 orang lagi akan menerima anugerah mereka dalam majlis pada hari lain. – Bernama

See author's posts


Petani digalak ternak kerbau secara komersial

BEKENU: Sarawak melakukan banyak transformasi dalam tiga bidang pertanian iaitu tanaman, penternakan dan perikanan untuk mencapai sasaran negeri pengeluar makanan yang banyak menjelang tahun 2030.

Menteri Muda Permodenan Pertanian, Tanah Adat dan Pembangunan Wilayah Sarawak, Datuk Dr. Abdul Rahman Ismail berkata demikian ketika ditemui di majlis lawatan kerja ke Ladang Kerbau Kampung Kayu Kapur di sini semalam.

Katanya, ketika ini pelbagai usaha Kerajaan Sarawak meningkatkan jumlah penternakan kerbau bagi pasaran tempatan dan antarabangsa antaranya mengadakan kerjasama dengan sektor swasta.

“Sasaran itu bakal dicapai dengan mengalakkan para petani khususnya di bahagian utara Sarawak seperti Limbang, Lawas dan Miri (Bekenu) berkecimpung dalam penternakan komersial iaitu ternakkan kerbau.

“Pendekatan diambil ialah mengenalpasti para petani yang berminat dan menyediakan bantuan dana dan prasarana untuk mereka termasuk 24 ekor kerbau betina dan seekor kerbau jantan bagi seorang peserta untuk membantu pembiakan kerbau mencapai jumlahnya kepada 20 ribu ekor menjelang tahun 2030 berbanding hanya 6,000 ekor pada masa ini,” jelasnya.

Tambahnya, untuk mencapai hasrat ini, kerajaan turut meningkatkan prasarana di Stesen Kerbau Meragang Lawas dengan pembiakan kerbau baka baharu sekali gus dapat menghasilkan susu dan dibuat keju untuk pasaran tempatan dan global.

“Projek Ternakan Kerbau di Kampung Kayu Kapur Bekenu akan ditambah baik secara berperingkat termasuk membaiki pagar, rumah kerbau dan prasarana lain seperti pembinaan anjung tinjau dengan peruntukan sebanyak RM5 juta secara keseluruhannya bagi menjadikan kampung dan projek ini sebagai destinasi pelancongan baharu di Bekenu.

“Saya yakin ini dapat merancakkan lagi sosioekonomi penduduk dan Daerah Subis dalam pelbagai aspek termasuk pelancongan, ujarnya lagi.

Lawatan ke Projek Tanaman Kelapa Berkompok Kampung Ranchah Ranchah, beliau telah mengumumkan peruntukan RM5,000 melalui Geran Peruntukan Kecil Luar Bandar (MRP) untuk aktiviti pertanian di sini.

Selain itu, Projek Kelapa Kampung Ranchah Ranchah telah mendapat kelulusan sebuah pusat pengumpulan hasil dan Projek Tanaman Herba Kampung Terhad juga telah dirancangkan iaitu tahun 2021 untuk pembinaan sebuah pusat pengumpulan hasil tanaman.

Menteri Muda Wanita, Keluarga dan Pembangunan Kanak-kanak Datuk Hajah Rosey Yunus turut serta bersama lawatan ke empat kawasan iaitu Projek Tanaman Kelapa Berkelompok di Kampung Ranchah Ranchah, Projek Tanaman Herba di Kampung Terahad dan Projek Tanaman Cili di Tim Sea Side Resort Bekenu.

Oleh Adum Liu

See author's posts


Program Gunting Rambut Percuma dapat sambutan

SIBU: Program Gunting Rambut Percuma untuk pelajar sekolah mendapat sambutan mengalakkan apabila disertai lebih 120 orang dari 9.00 pagi hingga 6.00 petang, di Dewan MUC, Jalan Bandong, di sini semalam.

Program merupakan anjuran Pemuda Negara (PN) Sarawak Parlimen Sibu sempena sesi kembali ke sekolah semasa Perintah Kawalan Pergerakan Pemulihan (PKPP).

Menurut Ketua PN Sarawak Parlimen Sibu, Abdul Raafidin Majidi, program tersebut turut mendapat sambutan daripada golongan dewasa.

“Semasa program berjalan, terdapat permintaan daripada golongan dewasa dan kita turut menunaikan permintaan mereka walaupun program ini menyasarkan golongan pelajar sahaja.

“Oleh itu, kita berterima kasih kepada semua yang telah menyokong program ini dan akan meneruskannya pada masa akan datang,” katanya ketika dihubungi pemberita, semalam.

Raafidin juga merancang untuk mengadakan program yang sama dengan kerjasama Pusat Aktiviti Warga Emas (PAWE) Sibu.

Sementara itu, program semalam mendapat kerjasama daripada The Wall Barbershop yang mengendalikan proses mengunting rambut.

Program berjalan lancar dengan pematuhan prosedur operasi standard (SOP) yang ditetapkan termasuklah penjarakan sosial satu meter.

See author's posts


HSL peroleh kontrak bina Institut Latihan di Sarawak

KUALA LUMPUR: Hock Seng Lee Bhd (HSL) telah memperoleh kontrak bernilai RM130.7 juta bagi pembinaan Institut Latihan Kepimpinan Perkhidmatan Awam Sarawak di Petra Jaya, Kuching daripada kerajaan Sarawak.

Syarikat pembinaan yang berpangkalan di Sarawak itu berkata, skop kerja termasuk kerja-kerja infrastruktur, cerucuk, bangunan pentadbiran dan blok penginapan serta kerja-kerja mekanikal dan kejuruteraan berkaitan.

“Tempoh pelaksanaan kontrak selama 27 bulan dan kerja pembinaan fizikal dijangka bermula pada April 2021,” katanya dalam makluman kepada Bursa Malaysia semalam.

Kontrak tersebut dijangka menyumbang secara positif kepada pendapatan dan aset bersih kumpulan HSL apabila projek itu berjalan dalam tempoh kontrak.

Bagaimanapun, urus niaga tersebut tidak akan memberi sebarang kesan ke atas modal saham dan pegangan saham HSL yang besar.- Bernama

See author's posts